Ξεκινά σήμερα το Παγκόσμιο Οικονομικό Φόρουμ στο Νταβός | Meteora24\nΑρχική Οικονομία Ξεκινά σήμερα το Παγκόσμιο Οικονομικό Φόρουμ στο Νταβός\nΗ Σύνοδος 2017 του Παγκόσμιου Οικονομικού Φόρουμ ξεκινάει την Τρίτη στο Davos, στις ελβετικές Αλπεις, σε ένα νέο τοπίο παγκοσμίως: ο κόσμος μοιάζει να έχει γυρίσει ανάποδα.\nΑνάποδα, σε τρία μέτωπα: Η εβδομάδα ξεκίνησε με τις εξωφρενικές δηλώσεις Τραμπ, ο οποίος σε συνέντευξή του σε δύο ευρωπαϊκές εφημερίδες, εξέφρασε την περιφρόνησή του για το ΝΑΤΟ, για την Ευρωπαϊκή Ενωση και για την γερμανίδα καγκελάριο. Αυτός ο ίδιος άνθρωπος θα ορκιστεί την Παρασκευή 45ος πρόεδρος των ΗΠΑ. Και σήμερα, Τρίτη, η βρετανή πρωθυπουργός Τερέζα Μέη θα εξηγήσει στους συμπατριώτες της πώς σχεδιάζει να διοργανώσει την έξοδο της χώρας από την ΕΕ. Δύο ημέρες αργότερα, την Πέμπτη, η κ. Μέη θα μεταβεί στο Νταβός για να διαπιστώσει τις αντιδράσεις της διεθνούς κοινότητας απέναντι στο σχέδιό της.\nΣε αυτό το παγκόσμιο, ασταθές πλαίσιο, οι Κινέζοι κατάλαβαν ότι έπρεπε να συμπληρώσουν το κενό, μαζικά. Θα προσέλθουν στο Νταβός με μεγάλη αντιπροσωπεία και επικεφαλής θα είναι ο ίδιος ο πρόεδρος της χώρας.\nΕίναι η πρώτη φορά που ένας Κινέζος πρόεδρος προσέρχεται στο Νταβός. Και περιέργως, αυτή τη φορά, η Κίνα μοιάζει -μέσα στο κλίμα γενικής σύγχισης- σαν εγγυητές της σταθερότητας και των ελεύθερων συναλλαγών: είναι πρωτοφανές ότι η παγκοσμιοποίηση βλέπει αυτή τη φορά μέσα από τα μάτια του Πεκίνου.\nΚαι είναι ακόμη πιο απίστευτο, ότι η παγκοσμιοποίηση είναι μια έννοια που αμφισβητείται στις ΗΠΑ και την Ευρώπη! Αυτό προκύπτει από τις πρόσφατες εκλογικές αναμετρήσεις, σε ΗΠΑ και ΕΕ, ενώ έπεται συνέχεια.\nΑυτό το θέμα θα αναλύσει ο αντιπρόεδρος των ΗΠΑ Τζο Μπάιντεν στο Νταβός: έχει ξεκινήσει κίνημα κατά της παγκοσμιοποίησης; Ποιό είναι το κόστος του προστατευτισμού; Οι ανισότητες και η άνοδος του λαϊκισμού θα σαρώσουν τα πάντα; Το Νταβός, που θεωρείται το ετήσιο ραντεβού των παγκοσμιοποιημένων ελίτ, θα βάλει φέτος άλλα σχέδια στο τραπέζι των συζητήσεων.\nΩστόσο, αυτές οι παγκοσμιοποιημένες ελίτ είναι που θα προσέλθουν και φέτος, μαζικά, στο Νταβός: αναμένονται 3.000 συμμετοχές, εκ των οποίων οι 1.200 είναι αφεντικά επιχειρήσεων, καθώς και 50 περίπου ηγέτες κρατών και κυβερνήσεων.


Ανακοίνωση ΚΚΕ Αρκαδίας - Ενημέρωση της Περ. Πελοποννήσου\nΠεριφέρεια Ανακοίνωση ΚΚΕ Αρκαδίας\nΑνακοίνωση ΚΚΕ Αρκαδίας\nΟ πρώην περιφερειάρχης, «εκλεκτός» τόσο του ΠΑΣΟΚ όσο και της ΝΔ μέχρι πρόσφατα, κ. Τατούλης μετά την τελευταία συνεδρίαση του Περιφερειακού Συμβουλίου κατέθεσε μήνυση κατά του επικεφαλής της Λαϊκής Συσπείρωσης σ/φου Νίκου Γόντικα.\nΟ σύντροφος Νίκος Γόντικας, όπως είχε υποχρέωση, στο Περιφερειακό Συμβούλιο Πελοποννήσου (ΠεΣυΠ) υπερασπίστηκε τους εργαζόμενους στην Περιφέρεια Πελοποννήσου, κρίκο του αστικού κράτους, από την τρομοκρατία και την χειροτέρευση των συνθηκών εργασίας τους που υφίστανται από τους εκάστοτε διοικούντες. Παλαιότερα με φακέλους, πρόσφατα με κοριούς, σήμερα με κάμερες σε δημόσια κτήρια που στεγάζονται υπηρεσίες της Περιφέρειας.\nΦαίνεται όμως ότι πιο πολύ εξόργισε τον κ. Τατούλη η αποκάλυψη, στο ΠεΣυΠ από το σύντροφο Γόντικα, της ύπαρξης κρυφού συμφωνητικού μεταξύ Περιφέρειας και ιδιωτικής εργολαβικής εταιρείας. Με αυτό το συμφωνητικό η περιφέρεια αναλαμβάνει την υποχρέωση να ικανοποιήσει τις διεκδικήσεις εργολάβου στην Πελοπόννησο ύψους ενός εκατ. ευρώ, και ο εργολάβος σε ε αντάλλαγμα αποσύρει ποινικές μηνύσεις σε αιρετούς και αφήνει ανοιχτό να στραφεί κατά υπηρεσιακού παράγοντα.\nΟ λαός, το οργανωμένο λαϊκό κίνημα έχει πείρα, θα ρίξει στο καλάθι των αχρήστων τις προσπάθειες περιορισμού πολιτικών και δημοκρατικών δικαιωμάτων και ελευθεριών.\nΠροηγούμενο άρθροΠαρουσίαση βιβλίου – λευκώματος της Δρ. Δήμητρας Καμαρινού\nΕπόμενο άρθροΤο ΠΕΣΠ καταδικάζει το φραστικό επεισόδιο μεταξύ Φ. Δαμούλου και εκπροσώπου ΜΜΕ\nΤι αναφέρει η ΑΔΜΗΕ για την υπεργολαβία στην Πελοπόννησο\nΤατούλης για την συνέντευξη Νίκα


Η μισή αλήθεια, δεν είναι αλήθεια - Onsports.gr\nΣταύρος Κόλκας 05 Σεπτεμβρίου 2011, 20:07\tBLOGS\nΣήμερα λέω να ασχοληθώ και με τα δύο κομμάτια του ΠΑΟΚ. Το αγωνιστικό και το διοικητικό.\tΗ αδυναμία του διοικητικού αποτυπώνεται από την κουβέντα που έχει ανοίξει για το ποιος θα σταθεί στο πάνελ της συνέντευξης Τύπου για τα οικονομικά θέματα. Το να μιλήσει ο Μάκης Γκαγκάτσης που όντως γνωρίζει τι θα πει, είναι κάτι λογικό. Το να μην είναι σε θέση να καθίσει κάποιος από το διοικητικό συμβούλιο όμως, είναι ένα θέμα και μάλιστα σοβαρό. Δείχνει, τη βασική αδυναμία στελέχωσης της ΠΑΕ από τον Θοδωρή Ζαγοράκη. Το σοφό σε αυτές τις περιπτώσεις, από τη στιγμή που την Πέμπτη θα γίνει οικονομικός απολογισμός τετραετίας, είναι να μαζευτούν όλοι οι οικονομικοί διευθυντές που πέρασαν. Ο Γιάννης Παπαδόπουλος, ο Ανδρέας Μανδρίνος, ο Ηλίας Βιολίδης και ο Γιώργος Φαρλαλής. Να καθίσουν όλοι στο πάνελ και να μιλήσουν για την εποχή τους.\nΜόνο αυτή πιστεύω πως μπορεί να είναι αποτελεσματική στάση της ΠΑΕ. Και αυτό γιατί η εποχή που τα μισόλογα είχαν πέραση, δεν είναι η σημερινή.\nΌταν τα λεφτά δεν υπάρχουν, είναι αστείο να πιστεύεις πως μπορείς να προγραμματίσεις. Και το βασικό ερώτημα του κοινού είναι το γιατί δεν υπάρχουν τα χρήματα. Και την Πέμπτη, οι απαντήσεις ή θα φέρουν ηρεμία ή επιπλέον εκνευρισμό.\tΑθλητικά νέα\nΝότιγχαμ: Κίνηση για Ρομπέρτο\t35 λεπτά πριν\nΟύτε ιερό ούτε όσιο οι Τούρκοι: Απαγορεύουν ασκήσεις σε επτά ελληνικά νησιά!\t49 λεπτά πριν


Σύλλογος Κρητών Ν. Τρικάλων «Ο ΨΗΛΟΡΕΙΤΗΣ» : Αφιέρωμα στη μάχη της Κρήτης – ΤΡΙΚΚΗPress – Τα νέα των Τρικάλων\nΣύλλογος Κρητών Ν. Τρικάλων «Ο ΨΗΛΟΡΕΙΤΗΣ» : Αφιέρωμα στη μάχη της Κρήτης Reviewed by Momizat on Μάιος 19 . Με την ονομασία αυτή έμεινε στην ιστορία η αεραποβατική επιχείρηση, που επιχείρησε η Ναζιστική Γερμανία κατά της Κρήτης στις 20 Μαΐου 1941 και η οποία έλ Με την ονομασία αυτή έμεινε στην ιστορία η αεραποβατική επιχείρηση, που επιχείρησε η Ναζιστική Γερμανία κατά της Κρήτης στις 20 Μαΐου 1941 και η οποία έλ Rating: 0\nΣύλλογος Κρητών Ν. Τρικάλων «Ο ΨΗΛΟΡΕΙΤΗΣ» : Αφιέρωμα στη μάχη της Κρήτης\nΔημοσιεύτηκε στις: 19 Μαΐου, 2016 στην κατηγορία: Ν. ΤΡΙΚΑΛΩΝ | σχόλια : 0\nΉταν μία από τις σημαντικότερες μάχες του Β’ Παγκοσμίου Πολέμου, με πολλές πρωτιές σε επιχειρησιακό επίπεδο. Η απόφαση για την επίθεση στην Κρήτη ελήφθη από το Χίτλερ στις 25 Απριλίου 1941, λίγες μέρες μετά την παράδοση της ηπειρωτικής Ελλάδας στις δυνάμεις του Άξονα, και έλαβε την κωδική ονομασία «Επιχείρηση Ερμής» («Unternehmen Merkur»). Ήταν αμυντική και όχι επιθετική επιχείρηση, όπως αποδείχθηκε αργότερα. Οι Γερμανοί είχαν ως στόχο να εξασφαλίσουν τα νοτιοανατολικά τους νώτα, ενόψει της Επιχείρησης Μπαρμπαρόσα (Εκστρατεία στη Ρωσία) και να εξορμήσουν στη Βόρεια Αφρική, με εφαλτήριο την Κρήτη, όπως πίστευαν οι Σύμμαχοι.\nΤην Κρήτη υπερασπίζονταν όσοι έλληνες στρατιώτες είχαν παραμείνει στο νησί και δυνάμεις της Βρετανικής Κοινοπολιτείας (Βρετανοί, Αυστραλοί και Νεοζηλανδοί στρατιωτικοί), που είχαν διεκπεραιωθεί από την κατεχόμενη Ελλάδα. Το γενικό πρόσταγμα είχε ο νεοζηλανδός στρατηγός Μπέρναρντ Φράιμπεργκ, 52 ετών, βετεράνος και αυτός του Α’ Παγκοσμίου Πολέμου. Οι υπερασπιστές της Μεγαλονήσου ανήρχοντο σε περίπου 40.000, αλλά είχαν ανεπαρκή και απαρχαιωμένο οπλισμό, ιδίως οι Έλληνες. Στην περιοχή των Χανίων είχε εγκατασταθεί ο Βασιλιάς Γεώργιος Β’ και η εξόριστη Ελληνική Κυβέρνηση υπό τον Εμμανουήλ Τσουδερό.\nΟι Σύμμαχοι γνώριζαν με μεγάλες λεπτομέρειες το γερμανικό σχέδιο επίθεσης, αφού είχαν κατορθώσει για πρώτη φορά να σπάσουν του γερμανικό κώδικα επικοινωνιών («Επιχείρηση Αίνιγμα»). Όμως, το πλεονέκτημα αυτό δεν το εκμεταλλεύτηκαν, εξαιτίας των διαφωνιών του Φράιμπεργκ με τους ανωτέρους του στο Λονδίνο. Οι Αμερικανοί δεν είχαν εισέλθει ακόμη στον Πόλεμο.\nΗ γερμανική επίθεση εκδηλώθηκε στις 8 το πρωί της 20ης Μαΐου 1941, με τη ρίψη αλεξιπτωτιστών σε δύο μέτωπα: στο αεροδρόμιο του Μάλεμε και στην ευρύτερη περιοχή των Χανίων. Τα πρώτα κύματα των αλεξιπτωτιστών ήταν εύκολη λεία για τους Νεοζηλανδούς και τους Έλληνες που υπεράσπιζαν το Μάλεμε. Στις μάχες έλαβε μέρος και μεγάλος αριθμός αμάχων με ό,τι όπλο είχε στη διάθεσή του, από μαχαίρια ως όπλα από την εποχή της Κρητικής Επανάστασης. Οι Γερμανοί δεν υπολόγισαν τη συμμετοχή αμάχων στις επιχειρήσεις. Η συμμετοχή χιλιάδων αμάχων στις επιχειρήσεις ήταν ένας παράγων που δεν είχαν υπολογίσει οι γερμανοί σχεδιαστές της επιχείρησης.\nΠίστευαν ότι οι Κρητικοί, γνωστοί για τα αντιμοναρχικά τους αισθήματα, θα υποδέχονταν τους Γερμανούς ως ελευθερωτές. Μία ακόμη λανθασμένη εκτίμηση της γερμανικής αντικατασκοπείας υπό τον ναύαρχο Βίλχελμ φον Κανάρις ήταν ο αριθμός των μαχητών στην Κρήτη, τους οποίους υπολόγιζαν σε μόνο 5.000 άνδρες.\nΣτις 4 το απόγευμα της 20ης Μαΐου ένα νέο κύμα αλεξιπτωτιστών έπεσε στο Ρέθυμνο και μία ώρα αργότερα στο Ηράκλειο. Τώρα, οι μάχες διεξάγονταν σε τέσσερα μέτωπα: Χανιά, Μάλεμε, Ρέθυμνο και Ηράκλειο.\nΗ πρώτη μέρα της Μάχης της Κρήτης έληξε με μεγάλες απώλειες για τους Γερμανούς και αβέβαια έκβαση. Ο διοικητής των γερμανικών δυνάμεων, πτέραρχος Κουρτ Στούτεντ, απογοητευμένος από την εξέλιξη των επιχειρήσεων, σκέφθηκε ακόμη και την αυτοκτονία, αναλογιζόμενος την υπόσχεση που είχε δώσει στον Φύρερ για μια εύκολη νίκη. Το βράδυ της ίδιας μέρας, μετά από μεγάλες περιπέτειες, ο βασιλιάς Γεώργιος Β’ και η εξόριστη ελληνική κυβέρνηση μεταφέρθηκαν με βρετανικό πολεμικό στην Αίγυπτο.\nΑπό τα ξημερώματα της 21ης Μαΐου οι μάχες συνεχίσθηκαν με ιδιαίτερη σφοδρότητα και στα τέσσερα μέτωπα. Οι Γερμανοί επικεντρώθηκαν στην κατάληψη του αεροδρομίου του Μάλεμε, όπως ήταν ο πρωταρχικός τους στόχος και τα κατάφεραν προς το τέλος της ημέρας. Επωφελήθηκαν από την ασυνεννοησία στις τάξεις των Συμμάχων, αλλά υπέστησαν και πάλι μεγάλες απώλειες. Ανάμεσα στους γερμανούς αλεξιπτωτιστές που κατέλαβαν το Μέλεμε ήταν μια μεγάλη προσωπικότητα του αθλητισμού και της πυγμαχίας, ο πρώην παγκόσμιος πρωταθλητής βαρέων βαρών Μαξ Σμέλινγκ, 36 ετών, που έφερε το βαθμό του δεκανέα. Η κατάληψη του αεροδρομίου ήταν στρατηγικής σημασίας για την εξέλιξη των επιχειρήσεων. Οι Γερμανοί άρχισαν να μεταφέρουν μεγάλες δυνάμεις από την Ελλάδα και με τον σύγχρονο οπλισμό που διέθεταν ήταν θέμα χρόνου η κυριαρχία τους στη Μεγαλόνησο.\nΣτις 28 Μαΐου οι Γερμανοί είχαν απωθήσει τις συμμαχικές δυνάμεις προς τα νότια, καθιστώντας τον αγώνα τους μάταιο. Έτσι, το Λονδίνο αποφάσισε την απόσυρση των δυνάμεων της Κοινοπολιτείας από την Κρήτη και τη μεταφορά τους στην Αίγυπτο. Όσες μονάδες δεν τα κατάφεραν, παραδόθηκαν στους Γερμανούς. Πολλοί Έλληνες μαχητές και μαζί τους 500 Βρετανοί ανέβηκαν στα απρόσιτα βουνά της Κρήτης για να συνεχίσουν τον αγώνα.\nΤην 1η Ιουνίου, με την παράδοση 5.000 μαχητών στα Σφακιά, έπεσε η αυλαία της Μάχης της Κρήτης. Οι απώλειες για τους Συμμάχους ήταν: 3.500 νεκροί, 1.900 τραυματίες και 17.500 αιχμάλωτοι. Οι Γερμανοί, σύμφωνα με δικά τους στοιχεία, είχαν 3.986 νεκρούς και αγνοούμενους, 2.594 τραυματίες, ενώ έχασαν 370 αεροπλάνα. Σύμφωνα, όμως, με συμμαχικούς υπολογισμούς, οι γερμανικές απώλειες ξεπέρασαν τις 16.000.\nΣύλλογος Κρητών Ν. Τρικάλων «Ο ΨΗΛΟΡΕΙΤΗΣ»


Μαθήματα επίγνωσης βοηθούν στην απώλεια βάρους - HealthyLiving.gr\nΜαθήματα επίγνωσης βοηθούν στην απώλεια βάρους\nΘέλετε να χάσετε κάποια από τα περιττά κιλά σας πιο εύκολα; Είναι όλα στο μυαλό. Μελέτη αποκαλύπτει ότι τα παχύσαρκα άτομα που παρακολούθησαν μαθήματα επίγνωσης έχασαν, κατά μέσο όρο, 2,8 κιλά παραπάνω από τα άτομα που δεν έκαναν τέτοια μαθήματα.\nΟ Thomas Barber, ένας άλλος ερευνητής της μελέτης, δήλωσε ότι η νοοτροπία έχει τεράστιο δυναμικό ως στρατηγική για την επίτευξη και τη διατήρηση της καλής υγείας.\n«Η έρευνα αυτή είναι σημαντική δεδομένου ότι έχουμε δείξει ότι η προβληματική συμπεριφορά διατροφής μπορεί να βελτιωθεί με εφαρμογή μιας μεγαλύτερη προσοχής», είπε η Hanson. «Είμαστε το πρώτο κέντρο στο Ηνωμένο Βασίλειο που δημιούργησε ένα δομημένο διεπιστημονικό μάθημα που ενσωματώνει την επίγνωση και αξιολογεί την αποτελεσματικότητά της σε ασθενείς που παρακολουθούν κλινικές παχυσαρκίας. Τα άτομα που ολοκλήρωσαν τη μελέτη δήλωσαν ότι ήταν καλύτερα σε θέση να προγραμματίσουν τα γεύματα εκ των προτέρων και αισθάνονταν πιο σίγουρα για την αυτοδιαχείριση της απώλειας του βάρους τους. Παρόμοια μαθήματα μπορούν να πραγματοποιηθούν σε ένα περιβάλλον πρωτοβάθμιας φροντίδας ή ακόμα και να αναπτυχθούν με ψηφιακά εργαλεία. Ελπίζουμε ότι αυτή η προσέγγιση θα μπορεί να κλιμακωθεί για να προσεγγίσει ένα ευρύτερο πληθυσμό ατόμων».


Α' Ε.Π.Σ. Κοζάνης: Απόλλων Ακρινής - Μακεδονικός Φούφα 2-3\nΜπορεί στο τέλος να θέλησε να θυμηθεί παλιές κακές συνήθειες αλλά ο Μακεδονικός\nεν τέλει κατάφερε να επιστρέψει στις νίκες κερδίζοντας στην Ακρινή τον τοπικό Απόλλων με 3-2 σε εξ΄ αναβολής αγώνα.\nΟ Μακεδονικός έμεινε έτσι στο -5 από την κορυφή και ξέρει πολύ καλά πως για να ελπίζει πρέπει αυτός να κερδίζει αλλά να έχει απώλειες και ο Εορδαϊκός.\nΟι φιλοξενούμενοι στο μεγαλύτερο μέρος του παιχνιδιού ήταν καλύτερος προηγήθηκε με 0-3 αλλά όπως είπαμε στο τέλος πήγε να κάνει και πάλι δώρα.\nΜόλις στο 1ο ο Σιδηρόπουλος σούταρε αλλά η μπάλα πέρασε ελάχιστα άουτ, στο 8ο σουτ του Τοπάλη απέκρουσε δύσκολα ο Κεχαγιάς.\nΣτο 15ο όμως το σουτ του Τοπάλη ξεγέλασε τον τερματοφύλακα και άνοιξε το σκορ.\nΣτο 18ο φάουλ του Τοπάλη κεφαλιά του Χάϊτα η μπάλα πέρασε ελάχιστα έξω ενώ στο 43ο ο Κεχαγιάς απέκρουσε εντυπωσιακά το φάουλ του Τοπάλη.\nΣτις καθυστερήσεις όμως ο Τοπάλης με δυνατό σουτ στην αριστερή γωνία του Κεχαγιά έκανε το 0-2.\nΣτο 71ο ο Κοτζαφίλιος με σουτ κάτω από τη σέντρα σημάδεψε το αριστερό κάθετο δοκάρι αλλά στη συνέχεια της φάσης ο Μίμης με σουτ έκανε το 0-3.\nΣτο 77ο ο Αποστολίδης έκανε με σουτ το 1-3 και στο 88ο ο Σακαρίδης έκανε άστοχη έξοδο και ο Θωμαΐδης με κεφαλιά διαμόρφωσε το τελικό 2-3.\nΑπόλλων Ακρινής: Κεχαγιάς, Γαρσλιάν, Χατσίδης, Θωμαΐδης, Φωτιάδης, Τσεμπερλίδης, Θαλαλαίος (56ο Αποστολίδης), Σαλονικίδης, Κεΐσογλου (69ο Τσαβδαρίδης), Ακριτίδης, Θεοδωρίδης.\nΜακεδονικός Φούφα: Σακαρίδης, Δούφας, Πολυχρονίδης, Κοτζαφίλιος, Τσαγκαλίδης, Μαργιορίδης (75ο Χριστοφορίδης), Σιδηρόπουλος, Χ΄΄ Ρούμπης (88ο Συμεωνάκος), Χάϊτας, Κεσκιλίδης (60ο Μίμης), Τοπάλης.


Πρόβλημα με 6s - Ερωτήσεις και Απαντήσεις σε Προβλήματα Χρηστών - iPhonehellas.gr\nΠρόβλημα με 6s\nΑπό brasidas12 , 21/05/2020 14:33\nΔημοσίευση 21/05/2020 - 14:33\nΗ γυναίκα μου έχει το 6s κ ενώ λειτουργεί κανονικά το μικρόφωνο στις κλήσεις από την κάρτα σιμ, όταν κάνει βιντεοκλήση από viber ή messenger η άλλοι δεν την ακούν. Τι στο καλό μπορεί να είναι;;;\nΤο μικρόφωνο είναι ενεργοποιημένο από τις ρυθμίσεις κ για τις δύο εφαρμογές.\nΔημοσίευση 21/05/2020 - 15:24\nΚατά 99% μιλάμε για HW.\nΔημοσίευση 21/05/2020 - 16:12\nΠου πάει να πει;;;\nΔημοσίευση 21/05/2020 - 16:21\nΠρέπει να μιλήσεις με τεχνικό, εκτός και αν είσαι εντός 2ετίας απο την αγορά.\nΤελευταία επεξεργασία από: nikosgnr, 21/05/2020 - 16:22\nΔημοσίευση 21/05/2020 - 16:44\nΜπα δεν έχει εγγύηση. Απλά είναι πολύ Κουφο αυτό.\nΔημοσίευση 21/05/2020 - 17:00\nΕίναι πολύ γνωστό θέμα στο 6S.\nΔημοσίευση 21/05/2020 - 17:40\nΕίναι θέμα software για να καταλάβω; Γιατί στο μικρόφωνο δεν είναι αφού δουλεύει με την σιμ.\nΔημοσίευση 21/05/2020 - 18:03\nΚαλησπέρα, δεν χρησιμοποιεί η συσκευή το ίδιο μικρόφωνο στην κλήση κινητής και στα social.\nΈχει πρόβλημα με το μικρόφωνο που βρίσκεται στην εμπρόσθια κάμερα.\nΜπορείς εύκολα να το επιβεβαιώσεις τραβώντας ένα selfie βίντεο. Λογικά δεν θα έχει ήχο.\nΔημοσίευση 21/05/2020 - 18:44\nΕνδιαφέρον αυτό που λες. Θα το τσεκαρω κ θα ενημερώσω\nΔημοσίευση 21/05/2020 - 20:32\nΤελικά δεν είναι αυτό. Τράβηξα σελφι βίντεο κ ακούγεται μια χαρά\nΔημοσίευση 21/05/2020 - 21:05\nΛοιπόν μετά από δοκιμές όντως έχει άλλο μικρόφωνο για τα social το οποίο είναι στην πάνω μεριά της οθόνης κ όταν μιλάω ίσα που ακούγεται ο ήχος στον άλλον. Μάλλον εχει μπουκωσει από τις σκόνες γιατί μου το είχε κάνει πέρσι με το ακουστικό κ δεν άκουγα σχεδόν καθόλου. Αν βάλω τα ακουστικά ακούγεται μια χαρά. Το θέμα είναι τώρα αυτό να καθαρίζει κάπως από έξω ή πρέπει να ανοιχτεί;;;\nSlacker τώρα σε πρόσεξα. Μου είχες φτιάξει πέρσι την οθόνη σε αυτό το iphone αν θυμάσαι που την είχα κάψει επειδή το άνοιξα για να καθαρίσω το ακουστικό που είχε βουλώσει. Τώρα δεν το αγγίζω ξανα χαχαχα.\nΔημοσίευση 21/05/2020 - 21:27\nΚαι κάτι μου έλεγε το nickname! Πιθανόν να θέλει καθάρισμα πάντως.\nΔημοσίευση 25/05/2020 - 00:22\nΔοκίμασε power button+home button, δηλαδη επανεκκίνηση διότι το ίδιο ακριβώς το κάνει στο κινητό της μητέρας μου.\nΤους ακούει και δεν την ακούνε.\nΘέμα λειτουργικού είναι, κάποιο bug...\nΔοκίμασε το δεν έχεις να χάσεις τίποτε.\nΜόλις το κάνει, φτιάχνει μέχρι να το ξαναπάθει.


Ο Γιώργος Γκιώνης για την έλευση του προαστιακού στο Λουτράκι ~ Loutrakiblog.gr\nΟ Γιώργος Γκιώνης για την έλευση του προαστιακού στο Λουτράκι\n10:30 μ.μ. 17 Σχόλια\nO Δήμαρχος Λουτρακίου-Αγίων Θεοδώρων Γιώργος Γκιώνης έκανε δηλώσεις μετά την για την ανακοίνωση του Γενικού Γραμματέα Υποδομών, Γιώργου Δέδε ..\nγια την την έλευση του προαστιακού στην πόλη του Λουτρακίου.\nτι προβλημα υπαρχει να μπει μεσα αφου υπαρχουν ηδη γραμμες απο το προηγουμενο τρενο ! αστα αυτα αλλου !\nφιλαρακια δεν θελουν ?\n3 Σεπτεμβρίου 2017 - 10:42 μ.μ.\nπρωτοφανες..αν υπαρχει εστω και ενας που δεν θελει τον προαστιακο εδω μεσα.\nΑναπτυξη στο φουλ..\n3 Σεπτεμβρίου 2017 - 11:41 μ.μ.\nη σιωπη δήμαρχε είναι χρυσος\nέχετε δεί τις γραμμές του προαστιακού ; παρακαλώ κάντε μια σύγκριση με τη δική μας και περιμένω το σχόλιό σας\n4 Σεπτεμβρίου 2017 - 1:08 π.μ.\nΟσοι επισκεφθηκαμε το Λουτρακι αυτο το καλοκαιρι,ειδαμε πολλους τουριστες,και ξενους που κατεφθαναν με τα πουλμαν τα τουριστικα.Ακομα και απευθειας με τα δικα τους αφου ειχαν πινακιδες ξενες.Συν οι Αθηναιοι με τα εξοχικα τους διαμερισματα και οι υπολοιποι που νοικιαζαν.Πολυς κσσμος.Εμενα θα με βολευε το τρενο να ερθει και παλι στο Λουτρακι,αλλα πρεπει να ακουμε και τη γνωμη των ντοπιων που δε θελουν επιπλεον τουριστες στη πολη.Αρκετα πλουσιοι ειναι,το τι νεοδμητη πολυτελη πολυκατοικια εχει γινει το βλεπουμε ολοι.Πλουτος.Γι αυτο πολεμανε το τρενο τοσα χρονια,τι τον θελουν τον παραπανω επισκεπτη;\n4 Σεπτεμβρίου 2017 - 4:50 π.μ.\nας παει ο προαστιακος πρωτα τριπολη και μετα ας παει και στην κομοπολη του λουτρακιου\n4 Σεπτεμβρίου 2017 - 6:32 μ.μ.\nΡε παιδιά στο Θεό σας!!!!\nΕίναι ποτέ δυνατόν να στείλουμε τον Γκιώνη ως εκπρόσωπό μας σε ένα δημόσιο φορέα και να πετύχουμε;;;\nΌχι σας παρακαλώ σκεφτείτε για μια στιγμή ,για μιά και μόνο στιγμή ότι μόλις ανοίξει το στόμα του και δραπετεύσουν τα .....βατράχια θα έχουμε χάσει κάθε σοβαρότητα.\nΈλεος δηλαδή με αυτό το θέμα . Κάθε φορά είναι σαν να λέμε ανέκδοτο με τίτλο : Ο ΓΚΙΩΝΗΣ ΜΙΛΑΕΙ ΚΑΙ ΠΕΙΘΕΙ !!!!!\nΑν ήταν τίτλος ταινίας video θα την νοικιάζατε;;;; Πως λοιπόν θέλετε να μιλήσει για τον προαστιακό;;; Ακόμη χειρότερα πως να πείσει;;;\n4 Σεπτεμβρίου 2017 - 6:59 μ.μ.\nΔηλαδή θα πάει ο Γκιώνης στην κυβέρνηση να τους πεί ότι θέλουμε τον προαστιακό στο Λουτράκι που θα δυσχεραίνει την πόλη αλλά να την δυσχεραίνει λιγότερο.\nΑυτά μόνο ο Γκιώνης μπορεί να τα λέει γιατί :\nΑ) Δεν καταλαβαίνει το νόημα των λέξεων η\nΒ) Απλά όπως πάντα άλλα πιστεύει και άλλα λέει. η ακόμη χειρότερα\nΓ) Συμβαίνουν και τα δύο ταυτόχρονα.\n4 Σεπτεμβρίου 2017 - 7:04 μ.μ.\n1:08 είσαι άσχετος οι γραμμές στον κύριο άξονα του προαστιακού είναι για υψηλές ταχύτητες.\nΗ γραμμή του Λουτρακίου είναι τοπικός κλάδος και έχει άλλα τεχνικά χαρακτηριστικά όπως γίνεται στη Χαλκίδα.\nΟπότε μην μπερδεύεσαι και προσπαθείς να μπερδέψεις και τον κόσμο.\nΕκτός και αν δεν μπερδεύεσαι και απλά θέλεις να μπερδέψεις τον κόσμο επίτηδες επειδή είσαι τρολ του Γκιώνη που θέλει τον προαστιακό στον Ισθμό.\nΤα τεχνικά θέματα έχουν επιλυθεί όλα από τις αρμόδιες υπηρεσίες\n4 Σεπτεμβρίου 2017 - 9:48 μ.μ.\nΜε ποιά απόφαση δ.σ. ο Γκιώνης παραδέχεται και ομολογεί ταυτόχρονα ότι προσπαθεί να γίνει σταθμός τον ισθμό και όχι στο Λουτράκι.\nΟ κόσμος ψήφισε το πρόγραμμά του που έχει τον προαστιακό στο Λουτράκι.\nΜεγάλη εκτροπή Δημοκρατική αυτή του δημάρχου...\n4 Σεπτεμβρίου 2017 - 9:49 μ.μ.\nOxi trena exw apo ta spitia mas. Na owrnaei exw apo to diko sas spiti.mpourdologoi\n4 Σεπτεμβρίου 2017 - 11:17 μ.μ.\nΠαιδιά τα πράγματα είναι απλά:\nΣΤΑΘΜΟΣ ΣΤΟΝ ΙΣΘΜΟ\n1. Για να εξυπηρετούνται και οι συμπολίτες μας στα Ίσθμια και τη Γαλότα.\n2. Άμα περιμένουμε να έρθει μέσα στο Λουτράκι θα περιμένουμε αιώνια, οπότε... μίνι-bus που θα μεταφέρουν άνετα και γρήγορα τον κόσμο από τον σταθμό του Ισθμού στο κέντρο της πόλης!\n3. Διαμόρφωση του χώρου του σταθμού του Ισθμού έτσι ώστε να είναι σύγχρονος-καλαίσθητος, να προστατεύει από τα καιρικά φαινόμενα τον κόσμο και να έχει και ένα πάρκινγκ για ταξί και για όσους θέλουν να πάνε με το αυτοκίνητό τους από το Λουτράκι!\n4. ΝΑ ΓΙΝΕΙ ΕΠΙΤΕΛΟΥΣ - ΟΧΙ ΑΛΛΑ ΛΟΓΙΑ\n5 Σεπτεμβρίου 2017 - 9:06 π.μ.\nΟ κος Γκιωνης λεει εμμεσως ότι ο προαστιακος θα δυσχαιρανει την αναπτυξη του λουτρακιου. και θα πρεπει να δουμε πωως θα την δυσχαιρανει λιγοτερο. Ο δε κυριος στοχος να γινει σταθμος στον ισθμο. ΠΟΙΟΥΣ ΕΚΦΡΑΖΕΙ ΜΕ ΤΗ ΘΕΣΗ ΑΥΤΗ στο λουτρακι? Εχει την εντολη των δημοτων για αυτή την θεση?\n5 Σεπτεμβρίου 2017 - 2:01 μ.μ.\n-σταση θα χει στον ισθμο αλλα όχι εκει που θελουνε καποιοι. ΤΟ ΤΡΕΝΟ ΜΕΣΑ ΣΤΟ ΛΟΥΤΡΑΚΙ ΝΕΟΣ ΚΟΣΜΟΣ ΝΑ ΝΟΙΚΙΑΣΤΟΥΝ ΤΑ ΞΕΝΟΙΚΙΑΣΤΑ ΝΕΟΙ ΤΟΥΡΙΣΤΕΣ και τα φαλλημεντα που δουλευουν με τη σταση τους κατά του προαστιακου ΝΑ ΚΛΕΙΣΟΥΝ. Κυριοι του ιστολογιου λυπάμαι αλλα εάν δεν δημοσιευθεί το σχολιο θα το δημοσιευσω αναγκαστικα σε αλλα μεσα. Για τον δημαρχο σας το μονο που εχω να σας πω (επειδή εχουμε επενδυσει στην πολη σας) είναι ΓΙΑ ΠΟΙΑ ΑΝΑΠΤΥΞΗ ΜΙΛΑΕΙ? Ξεκάθαρα φαινεται ότι αυτος και οσοι εκπροσωπεί λενε ότι ο προαστιακος στο λουτρακι θα ..δυσχερανει την.. αναπτυξη!!!!. ΤΩΡΑ ΠΕΦΤΟΥΝ ΟΙ ΜΑΣΚΕΣ ΤΟΥΣ ΚΑΙ ΕΠΙΣΗΜΑ. για τους κυριους που ενοχλούνται από τον ..θορυβο ας μας πουν γιατι δεν λενε το ιδιο για τα λεωφορεια και τα πουλμαν να τα διωξουμε κι αυτά?. Για δε τους δε τουρίστες τα λεει όλα αυτό που γραφουν τους θελουν για δυο μηνες και αν και τα τριημερα. τα σπιτια στο λουτρακι είναι όλα ξενοικιαστα και η πολη ΝΕΚΡΟΤΑΦΕΙΟ. Οι ιδιοκτητες τους πενονται, τα δυαρια νοικιάζονται για 150Ευρω! και εκποιουνται μαζικα! μηπως καποιοι θελουν να πωληθουν όλα τα διαμερίσματα λογω της απαξίωσης στους προυχοντες της περιοχης?και γι αυτό δεν θελουν κοσμο??? . και ο κος Γκιωνης μιλα για αναπτυξη? Εχει μοναστηρια τριγυρω οσοι δε θελετε κοσμο να πατε. Αντε μπραβο. ΤΩΡΑ ΕΛΕΥΣΗ ΜΕΣΑ ΣΤΗΝ ΠΟΛΗ και αναπτυξη της ριβιερας μεχρι βουλιαγμενη. να δουλευουν τα κτελ και τα ταξι αλλα μυκονο με σταση φλαμπουρο σκαλωμα κλπ beach bar. Για ΟΣΟΥΣ μπορουν οι αλλοι που θελουν να πεθανει η πολη μαζι τους απλα ΝΑ ΚΛΕΙΣΟΥΝ Η να ΦΥΓΟΥΝ.\n5 Σεπτεμβρίου 2017 - 2:27 μ.μ.\nΓια να εξυπηρετούνται οι χιλιάδες συμπολίτες μας που χρησιμοποιουν τα ΚΤΕΛ στον ισθμό καθημερινα. ο Ισθμός είναι ο κομβος της Ελλαδος\n5 Σεπτεμβρίου 2017 - 5:05 μ.μ.\nΠολύ γουστάρω όταν αναρτώνται βίντεος του Γκιώνη γιατί διασκεδάζω αφάνταστα με τα ξεροψημένα ελληνικά του... "εδώ είμαστε για να δούμε πως θα δισχεραίνει..."!!! "Δισχεράνει" ρεεεεεεεεεεεεεε!!!!!\n9 Σεπτεμβρίου 2017 - 8:37 μ.μ.\nΔεν πουλάνε ρε παιδιά σε κανένα κατάστημα σε Λουτράκι ή Κόρινθο καμιά νταμιζάνα Ελληνικής γλώσσης να αγοράσει ο Γκιώνης;\n10 Σεπτεμβρίου 2017 - 2:04 π.μ.


Γνωριμίες στην πόλη της σαντορίνης Άνοιξη Hotels Escort\nΓΝΩΡΙΜΊΕΣ ΣΤΗΝ ΠΌΛΗ ΤΗΣ ΣΑΝΤΟΡΊΝΗΣ\nΣύνθετα σαλονιού — Τραπεζαρίες — Κρεβατοκάμαρες — Παιδικά έπιπλα και ό,τι άλλο επιθυμείτε Προσπαθούμε καθημερινά για την καλύτερη και γρηγορότερη εξυπηρέτησή σας, είτε είστε από Θεσσαλονίκη ή ακόμη και σε όλη την γύρος της Ελλάδας. Μεγάλη Παρασκευή το βράδυ στον Πύργο, στην Έξω Γωνιά, στο Ακρωτήρι, στον Καρτεράδο αλλά και σε άλλες ενορίες του νησιού, γεμίζουν τενεκεδάκια με στουπί και πετρέλαιο, τους βάζουν φωτιά όταν κάνουν περιφορά τον επιτάφιο καθώς ψάλουν τα εγκώμια. Η διασύνδεση των κατοικημένων σημείων, άτακτη και αποσπασματική, δεν είχε οργανωμένο και σταθερό αποτύπωμα στο χώρο. Δυστυχώς το πολύ όμορφο αυτό σημείο του νησιού\nVideo: Ο Θοδωρής Μαραντίνης μιλά για την αποβολή της Σίσσυς Χρηστίδου\nΠαρακάτω σας παραθέτουμε προορισμούς οι οποίοι σίγουρα θα σας εντυπωσίασουν με τις ιδιαιτερότητες και το μοναδικό πασχαλινό τους χαρακτήρα. Το Σάββατο του Λαζάρου σε διάφορα χωριά του νησιού και κυρίως στο Μεγαλοχώρι, στήνεται ο "Λάζαρος" στην πλατεία του χωριού, ένας γίγαντας σταυρός ύψους μέτρων ο οποίος στολίζεται με δενδρολίβανο και λουλούδια. Η έθιμο λέει πως στην πρωτεύουσα της Τσακωνιάς, όποιες και αν είναι οι καιρικές συνθήκες, ξαφνικά, τη άνεση της Ανάστασης, επικρατεί νηνεμία με ελαφρό δυτικό αεράκι. Για πολλές δεκαετίες οι περιοχές εκτός πρωτεύουσας παραμένουν σε ένα καθεστώς που συνεχίζει τη δομή της τοπικής αυτοδιοίκησης, τουλάχιστον άτυπα. Καταλήγει έτσι η αλληλοβοήθεια σε ένα συμπόσιο αγάπης. Το βράδυ της Ανάστασης τα βεγγαλικά δημιουρούν ένα μοναδικό υπερθέαμα σε όλες τις ενορίες του νησιού.\nΠανθηραϊκός  Φηρά Σαντορίνηςποδόσφαιρο Α. Όταν το πέθανε ο Ισπανοεβραίος Ιωσήφ Νασίστον οποίο είχαν παραχωρηθεί οι Κυκλάδες από την Υψηλή Πύλη της Οθωμανικής Αυτοκρατορίαςοι νησιώτες έστειλαν πρεσβεία στο σουλτάνο Μουράτ Γ΄ — για να ζητήσουν χορήγηση προνομίων. Αποτελεί μια μεγάλη αμπελογραφική συλλογή, αφού διασώζει περισσότερες από 50 ποικιλίες αμπέλου ορισμένες από τις οποίες είναι σπάνιες και έχουν μοναδικά αμπελογραφικά και οινολογικά χαρακτηριστικά. Επαγγελματικός βίος[ Επεξεργασία επεξεργασία κώδικα ] Χάρτης της Σαντορίνης, χαλκογραφία του Όλφερτ Ντάπερ17ος αιώνας Κατά τη διάρκεια της κυριαρχίας, αρχικά των Λατίνων και στη συνέχεια των Τούρκων στα νησιά των Κυκλάδων, φαίνεται πως κάθε νησί ακολούθησε μια ιδιαίτερη κατεύθυνση μέσα στο σύνολο.\nΗ κοινότητα απασχολούσε ντελάληδες, βιγλιάρηδες, νυχτοφύλακες, δραγάτες, λογαριαστάδες. Την Μεγάλη Παρασκευή το γέμα στο Εμπορειό, αναβιώνουν τα σήμαντρα. Χίος Το περίφημο έθιμο του ρουκετοπόλεμου στον Βροντάδο, που έχει τις ρίζες του στην Οθωμανική Αυτοκρατορία συναντάται στη Χίο. Το μεγάλο Σάββατο το βράδυ, το αναστάσιμο μήνυμα μεταδίδεται με χαρμόσυνες κωδωνοκρουσίες από τις καμπάνες των ναών και με εκκωφαντικούς κρότους βεγγαλικών στην πλατεία Συντάγματος. Εκτός από την "σταθερή αξία" μαστίχα, τα αυγοκαλάμαρα ομελέτα γεμιστή με κιμά και μαριδόπιτα μαριδάκι με κουρκούτι και κρεμμύδια στο τηγάνι κερδίζουν τους επισκέπτες. Αρχικά είχε έδρα τον οικισμό Καμάριγι' αυτό ως το αναφερόταν ως Γ.\nΚοντινές περιοχές για εκδρομές Πανθηραϊκός  Φηρά Σαντορίνηςποδόσφαιρο Α. Στις αρχές του 19ου αιώνα η οικονομική ευρωστία του νησιού συνεχιζόταν, όπως επίσης και η επίδοση στο ναυτικό. Στον εκθεσιακό μας χώρο μπορείτε να βρείτε έπιπλα της αρεσκείας σας στην καλύτερη ποιότητα και τιμή της αγοράς! Το υπόσκαφο σπίτι είναι στενόμακρος χώρος με θολωτή οροφή που φωτίζεται και αερίζεται μόνο από την πρόσοψη. Στην περιοχή των Κόκκινων Νερών, ανάμεσα στις νησίδες Νέα και Μικρή Καμένη, η θερμοκρασία της θάλασσας αυξήθηκε και η θάλασσα άλλαξε χρώμα. Η σάλα μπροστά και ένα μικρό δωμάτιο στο άνοιγμα του σπιτιού, η αίθουσα.\nΤο νησί, λίγο μετά το θάνατο του Ιακώβου Κρίσπι, καταλήφθηκε από τον αδελφό του Ιωάννη και προσαρτήθηκε στη Νάξο. Ήταν πολύ νόστιμα, το μόνο μετανιώνω που χρησιμοποίησα μόνο 2 μελιτζάνες, γιατί τις έφτιαξα σαν μεζεδάκι γιατί εκείνη την ημέρα είχα ήδη φτιάξει Μπριάμείχα φτιάξει και ένα άλλο μεζεδάκι με φάβα που είχε περισσέψει και είχα και μαριναρισμένες σαρδέλες. Τρίπτυχο κομψότητας — αισθητικής — χρηστικότητας Η εταιρεία Έπιπλο Καϊμασίδης στη Θεσσαλονίκη είναι συνώνυμο της κομψότητας, της υψηλής αισθητικής και της χρηστικότητας. Μελιτζανοσαλάτα με Πιπεριές Φλωρίνης Η Μελιτζανοσαλάτα γίνεται με ψητές μελιτζάνες που έχουν ψηθεί στη σχάρα με τη φλούδα ή ακόμη καλύτερα πάνω σε φλόγα μέχρι να καψαλιστεί. Την ημέρα της Ανάστασης, με το πρώτο "Χριστός Ανέστη" χιλιάδες πολύχρωμα αερόστατα - φαναράκια πυροδοτούνται και γεμίζουν τον ουρανό. Οι εισαγωγές δημητριακών παρουσιάζουν άνοδο μέχρι το και παραμένουν σταθερές μέχρι το


Η Apple αμφισβητεί την ZecOps σχετικά με την εκμετάλλευση των iOS ευπαθειών\nΔευτέρα, 22 Φεβρουαρίου, 02:09\nΑρχική security Η Apple αμφισβητεί την ZecOps σχετικά με την εκμετάλλευση των iOS ευπαθειών\n24 Απριλίου 2020, 16:44\nΗ Apple εξέδωσε μια ανακοίνωση, στην οποία αναφέρει ότι “διερεύνησε διεξοδικά” την πρόσφατη αναφορά της ZecOps σχετικά με τους hackers που εκμεταλλεύονταν τρεις iOS zero-day ευπάθειες, αλλά “δεν βρήκαν στοιχεία που να αποδεικνύουν ότι οι ευπάθειες χρησιμοποιήθηκαν εναντίον πελατών”.\nΠροχθές, δημοσιεύτηκε μια έκθεση από την εταιρεία ασφαλείας ZecOps, η οποία έλεγε με λεπτομέρειες ότι τρεις iOS ευπάθειες επηρέαζαν το Apple Mail client.\nΗ ZecOps δήλωσε ότι οι ευπάθειες είχαν χρησιμοποιηθεί από hackers για την πραγματοποίηση επιθέσεων σε VIP στόχους:\nΥπαλλήλους εταιρειών Fortune 500 στη Βόρεια Αμερική\nΈνα στέλεχος εταιρείας μεταφορών στην Ιαπωνία\nΈναν VIP από τη Γερμανία\nMSSP από τη Σαουδική Αραβία και το Ισραήλ\nΈναν δημοσιογράφο στην Ευρώπη\nΚαι πιθανότατα, έναν διευθυντή μιας ελβετικής επιχείρησης\nΩστόσο, σε μια αναφορά που δημοσίευσε η Apple, λέει ότι εξέτασε τις λεπτομέρειες που κοινοποίησε η ZecOps στην έκθεσή της και δεν κατέληξε στο ίδιο συμπέρασμα, ότι δηλαδή οι ευπάθειες έχουν χρησιμοποιηθεί από hackers.\nΗ πλήρης δήλωση της Apple είναι η παρακάτω:\n“Η Apple λαμβάνει σοβαρά υπόψη όλες τις εκθέσεις που αναφέρουν απειλές για την ασφάλεια. Έχουμε διερευνήσει διεξοδικά την έκθεση των ερευνητών και, με βάση τις παρεχόμενες πληροφορίες, καταλήξαμε στο συμπέρασμα ότι αυτά τα ζητήματα δεν αποτελούν άμεσο κίνδυνο για τους χρήστες μας. Οι ερευνητές εντόπισαν τρία ζητήματα στο Mail, αλλά μόνο αυτά δεν επαρκούν για να παρακάμψουν τις προστασίες ασφαλείας των iPhone και iPad και δεν βρήκαμε στοιχεία που να αποδεικνύουν ότι χρησιμοποιήθηκαν εναντίον πελατών μας. Αυτά τα πιθανά ζητήματα θα αντιμετωπιστούν σύντομα με μια ενημέρωση λογισμικού. Εκτιμούμε τη συνεργασία μας με ερευνητές ασφαλείας για να διατηρήσουμε τους χρήστες μας ασφαλείς και ευχαριστούμε τους ερευνητές για τη βοήθειά τους”.\nΗ έρευνα της ZecOps προκάλεσε αντιδράσεις όχι μόνο στην Apple αλλά και στο Twitter. Αρκετοί ερευνητές ασφαλείας του iOS αμφισβήτησαν το συμπέρασμα ότι τα σφάλματα είχαν χρησιμοποιηθεί σε επιθέσεις.\nΟι ερευνητές της ZecOps θεώρησαν ότι οι ευπάθειες χρησιμοποιούνταν από hackers λόγω των crash logs που βρέθηκαν στη συσκευή.\nΑυτά τα crash logs ερμηνεύθηκαν ως απόπειρες εκμετάλλευσης των ευπαθειών.\nΗ ZecOps είπε ότι η αποτυχημένη εκμετάλλευση άφησε ένα κενό email και ένα crash log στη συσκευή. Σύμφωνα με την εταιρεία, η επιτυχημένη εκμετάλλευση οδηγεί σε διαγραφή των κενών email για την απόκρυψη των επιθέσεων.\nΟι ερευνητές ασφαλείας επεσήμαναν ότι εάν ο εισβολέας μπορεί να διαγράψει τα emails, πιθανότατα μπορεί να διαγράψει και τα crash logs.\nΗ αντίθετη άποψη λέει ότι οι ερευνητές είδαν απλώς προβληματικά emails που πυροδοτούν ένα σφάλμα (όχι κακόβουλο), και όχι κακόβουλες επιθέσεις εναντίον χρηστών iOS. Η Apple χρειάζεται περισσότερα στοιχεία για να ταξινομήσει αυτά τα crash bugs ως επιθέσεις.\nΑπαντώντας σε μια έκθεση του Reuters σήμερα, η ZecOps υποσχέθηκε να δημοσιεύσει περισσότερες πληροφορίες σχετικά με τα σφάλματα, όταν η Apple κυκλοφορήσει μια ενημερωμένη έκδοση κώδικα.\nΤα σφάλματα έχουν διορθωθεί στο iOS 13.4.5 beta και η επιδιόρθωση αναμένεται να φτάσει στο iOS stable κανάλι μέσα στις επόμενες εβδομάδες.\nΗ πλήρης δήλωση της ZecOps είναι η εξής:\n“Σύμφωνα με τα δεδομένα της ZecOps, υπήρχαν επιθέσεις λόγω αυτών των ευπαθειών σε μερικούς οργανισμούς. Θέλουμε να ευχαριστήσουμε την Apple που εργάζεται για μια ενημέρωση κώδικα και ανυπομονούμε να ενημερώσουμε τις συσκευές μας μόλις είναι διαθέσιμη. Η ZecOps θα κυκλοφορήσει περισσότερες πληροφορίες και POCs όταν είναι διαθέσιμη η ενημέρωση”.\nΗ ύπαρξη των σφαλμάτων δεν αμφισβητήθηκε ποτέ, ούτε από την Apple ούτε από την κοινότητα ασφαλείας. Επιπλέον, προτείνεται η εγκατάσταση της έκδοσης iOS 13.4.5, όταν κυκλοφορήσει.\nΣτη δήλωσή της, η Apple ήθελε να καταστήσει σαφές ότι λαμβάνει υπόψη τις αναφορές των ερευνητών, αλλά είπε ότι το συμπέρασμα αυτής της συγκεκριμένης έκθεσης δεν ήταν δυνατό να επαληθευτεί, τουλάχιστον προς το παρόν.\nΠροηγούμενο άρθροΔιαγωνισμός SecNews: Κερδίστε δωρεάν ετήσια συνδρομή στον FlexClip video editor\nΕπόμενο άρθροΠΟΥ: Η διαρροή credentials του οργανισμού αύξησε τις κυβερνοεπιθέσεις!


Ποιος «απώλεσε» την Τουρκία για τη Δύση;\nΑΡΧΙΚΗ • ΑΠΟΨΕΙΣ • ΑΡΘΡΑ ΣΤΟΝ "Φ" • Ποιος «απώλεσε» την Τουρκία για τη Δύση;\n&nbsp21 Απριλίου 2019, 9:30 πμ\nΑνελλιπώς και στη διάρκεια κάθε κρίσης ανάμεσα στην Τουρκία και στις ΗΠΑ -ειδικά μετά το 1974- εμφανίζονταν στον ατλαντικό Τύπο μια στερεότυπη ερώτηση: «Ποιος απώλεσε την Τουρκία;» («Who lost Turkey?»). Με την ερώτηση εννοούνταν πως εάν η συγκεκριμένη κρίση δεν τερματίζονταν θετικά για την Τουρκία, τότε μια «απογοητευμένη» και «αδικημένη» Τουρκία θα εγκατέλειπε -ο μη γένοιτο- το ατλαντικό στρατόπεδο. Και οι μακροχρόνιες συνέπειες θα ήταν τέτοιου μεγέθους ώστε τελικά θα κατέρρεε ο δυτικός πολιτισμός -ναι ο δυτικός πολιτισμός!\nΣτη διάρκεια του Ψυχρού Πολέμου ο κίνδυνος που η Τουρκία «απέτρεπε», λόγω της γεωστρατηγικής της σημασίας, ήταν η επικράτηση του άθεου κομμουνισμού. Μετά το τέλος του Ψυχρού Πολέμου και την κατάρρευση του κομμουνισμού, ο κίνδυνος προέρχονταν από τον θρησκευτικό εξτρεμισμό ή -να το πω κάπως αλλιώς- από τη «σύγκρουση των πολιτισμών». Στη δεύτερη περίπτωση, η κοσμική μεν αλλά μουσουλμανική σε κουλτούρα Τουρκία των Κεμαλιστών, θα λειτουργούσε ως «γέφυρα» ανάμεσα στους πολιτισμούς. Αλλά ακόμη και με την επικράτηση των ισλαμιστών του Ερντογάν το 2002 και μέχρι πρόσφατα, το μήνυμα ήταν πως το «τουρκικό» Ισλάμ ήταν ήπιο και πως η Τουρκία του ήπιου Ισλάμ θα λειτουργούσε ως «μοντέλο» ανάμεσα στα μη δυτικά και μουσουλμανικά κράτη και ως «γέφυρα» με τη Δύση. Και έτσι και χάριν μόνο της Τουρκίας, θα αποτραπεί η μεγάλη σύγκρουση.\nΣυνεπώς το διαχρονικό επιχείρημα ήταν πως οι όποιες ανάγκες και απαιτήσεις της Τουρκίας -έστω και παράλογες- έπρεπε να ικανοποιούνται αλλιώς η Τουρκια θα «απολεσθεί». Και τότε τι θα απογίνει η Δύση; Πώς θα αντιμετωπίσει τους υπαρξιακούς κινδύνους που την απειλούν; Έτσι κανένα κόστος δεν θεωρούνταν απαγορευτικό. Η Τουρκία θα έπρεπε να παραμένει «αγκυροβολημένη» στη Δύση και εντεταγμένη σε όλους ανεξαιρέτως τους ατλαντικούς θεσμούς, συμπεριλαμβανομένης και της ΕΕ.\nΜια στοιχειώδης έρευνα των ευρωατλαντικών σχέσεων από την ψυχροπολεμική διακήρυξη του Προέδρου Τρούμαν το 1947, την ένταξη της Τουρκίας στο ΝΑΤΟ το 1952, τη δημιουργία του Συμφώνου της Βαγδάτης το 1955 (1η Απριλίου), τη δημιουργία το SEATO το 1958 κ.λπ., τεκμηρειώνει την παραπάνω θέση. Όσο για την μη ένταξη της Τουρκίας στην Ευρωπαική Ένωση θα αναφερθώ πιο κάτω.\nΤα επί μέρους παραδείγματα είναι κυριολεκτικά αμέτρητα, αλλά θα περιοριστώ σε δύο. Το ένα το γνωρίζω προσωπικά ως μέλος της κυπριακής πρεσβείας στην αμερικανική πρωτεύουσα. Ήταν αρχές του 1980 και συνόδευσα τον πρέσβη Ανδρέα Ιακωβίδη σε μια συνάντηση με τον γερουσιαστή Charles Percy που κατείχε τότε τη θέση του προέδρου της Επιτροπής Εξωτερικών Υποθέσεων της Γερουσίας, μια εξαιρετικά σημαντική θέση για ζητήματα εξωτερικής πολιτικής. Αφού τελειώσαμε ο γερουσιαστής απευθυνόμενος στον Κύπριο πρέσβη του είπε κάτι που έμεινε στη μνήμη μου από τότε. «Κύριε πρέσβη δεν γνωρίζεις τι έχεις να αντιμετωπίσεις σε αυτή την πόλη αναφορικά με την Τουρκία. Πριν από εσένα με επισκέφθηκε αξιωματούχος του Υπουργείου Εξωτερικών για ένα εξαιρετικά σημαντικό, όπως μου είπαν, ζήτημα που αφουρούσε τη νοτιοανατολική πτέρυγα του ΝΑΤΟ. Τον δέχθηκα και μου ζήτησε το εξής: Να παρέμβω ώστε να αφαιρεθεί τροποποίηση από νομοσχέδιο για την εξωτερική πολιτική που αφορούσε την εισαγωγή φουντουκιών από την Τουρκία, διότι αλλιώς η συγκεκριμένη χώρα απειλούσε να αποχωρήσει από το ΝΑΤΟ! Αυτή είναι η κυρίαρχη νοοτροπία και αντίληψη σε αυτή την πόλη αναφορικά με την Τουρκία.» Και ο γερουσιαστής μας ευχήθηκε καλή επιτυχία στην αμερικανική πρωτεύουσα.\nΜε την ανεξέλεγκτη εισαγωγή φουντουκιών από την Τουρκία -λόγω προνομιακών εξαιρέσεων για την Τουρκία- οι Αμερικανοί παραγωγοί είχαν μεγάλες οικονομικές απώλειες. Και κατάφεραν να προσθέσουν τροπολογία που θα περιόριζε τις εισαγωγές και θα έθετε όρους κ.λπ. Και το αμερικανικό ΥΠΕΞ υιοθέτησε τον εκβιασμό της Άγκυρας περί αποχώρησης από το ΝΑΤΟ και τα λοιπά ψυχροπολεμικα και ανόητα. Και απαίτησε μαζί με την Άγκυρα να αφαιρεθεί η τροπολογία!\nΤο άλλο παράδειγμα είναι από την μεταψυχροπολεμική εποχή με πρωταγωνιστές τον πολύ γνωστό μας αξιωματούχο Richard Holbrook και τον αμερικανικό Τύπο. Τον Δεκέμβριο του 2007 το εβδομαδιαίο περιοδικό Newsweek International -με ακροατήριο την Ευρώπη- είχε ως πρωτοσέλιδο (cover page) την Τουρκία και με τίτλο, μαντέψτε, «Who lost Turkey?» Η Τουρκία, μας έλεγαν οι επαΐοντες και στις δυο πλευρές του Ατλαντικού -και με πρωταγωνιστή τον μακαρίτη Holbrook- θα «χάνονταν» για τη Δύση εκτός εάν οι κοντόφθαλμοι Ευρωπαίοι της άνοιγαν διάπλατα τις πόρτες της ΕΕ, αλλά με βάση τις τουρκικές ανάγκες και προτεραιότητες και με εκπτώσεις στα κριτήρια ένταξης.\nΟΙ ΤΟΥΡΚΟΙ ΘΑ ΦΤΑΙΝΕ\nΤο 2007 η συνομοταξία Ερντογάν και του Φετουλάχ Γκιουλέν ήταν κυρίαρχη. Κυριολεκτικά παντού, στην ατλαντική Δύση και στο Ισραήλ, όλοι εκθείαζαν τη μετριοπάθεια του καθεστώτος, τις δημοκρατικές πεποιθήσεις των μελών του, και τη φιλειρηνική εξωτερική πολιτική της Τουρκίας (θυμίζω τον περιβόητο Νταβούτογλου και το κλισέ του περί «μηδενικών προβλημάτων με τους γείτονες»). Πάνω από όλα εκθείαζαν τη «μετριοπάθεια» του τουρκικού Ισλάμ και του Ερντογάν. Κατά τον Holbrook κ.λπ., μέσα στην ΕΕ η ισλαμική Τουρκία θα λειτουργούσε ως ένας κολαούζος ελευθερίας («a beacon of freedom») για την ασταθή Μέση Ανατολή και σαν γέφυρα μεταξύ Ανατολής και Δύσης. Αν λοιπόν η Τουρκία δεν ενταχθεί στη ΕΕ, υποστήριξε, ο κόσμος θα οδηγηθεί σε έναν Αρμαγεδδώνα και το φταίξιμο θα ανήκει στους Ευρωπαίους. Δεν θα φταίει η Τουρκία «που χάθηκε» για τη Δύση!\nΜε τη σημερινή κρίση μεταξύ Τουρκίας και ΗΠΑ, παρακολουθώντας δηλώσεις ατλαντικών αξιωματούχων και δημοσιεύματα στον αμερικανικό Τύπο, δεν εντοπίζω πουθενά το ερώτημα «ποιος απώλεσε την Τουρκία» και, μαζί, την «αυτοματοποιημένη» απάντηση πως την απώλεσε η Δύση με τις κοντόφθαλμές της πολιτικές και την αδυναμία της να κατατανοήσει τις «ανάγκες» της Άγκυρας, ώστε να μπορεί η τελευταία να εφαρμόζει ανεξέλεγκτα τις πολιτικές της μέσα και έξω από την επικράτειά της.\nΦαίνεται πως το διαχρονικό αυτό επιχείρημα και οι συναφείς με αυτό νοοτροπίες των ατλαντιστών έχουν εγκαταλειφθεί. Οι ισλαμιστές της Άγκυρας τους έχουν αφαιρέσει τις οποίες δικαιολογίες. Αν λοιπόν τελικά «χαθεί» η Τουρκία δεν θα φταίνε πλέον αυτοί. Θα φταίνε οι Τούρκοι. Σε μια τέτοια περίπτωση λέτε να επιβιώσει ο Δυτικός πολιτισμός; Οψόμεθα.\nLIFESTYLE: Κοινή συνέντευξη ετοιμάζουν οι Jennifer Aniston και Brad...\nINCYPRUS: Paphos: 1000 to be tested for coronavirus


Review – Το «Melodrama» της Lorde\nΤο follow-up του Pure Heroine.\n[dropcap size=big]Μ[/dropcap]ελόδραμα: «Ένα εντυπωσιακό δραματικό κομμάτι με υπερβολικούς χαρακτήρες και συναρπαστικά γεγονότα που αποσκοπούν να προσελκύσουν τα συναισθήματα». Αυτός είναι ο ορισμός που δίνεται για την λέξη «Μελόδραμα» στο λεξικό. Η Lorde, με τον νέο της δίσκο, δεν επιθυμεί να δώσει κάποια εκ νέου σημασία στην λέξη. Στην ουσία, δεν επιθυμεί τίποτα. Απλά αισθάνεται μια εσωτερική ανάγκη να δώσει χρώματα και μελωδία σε αυτά που έζησε τα τελευταία τέσσερα χρόνια, σκιαγραφώντας το δικό της… «μελόδραμα».\nΤέσσερα χρόνια. Τόσος καιρός έχει περάσει από τότε που η 17χρόνη -τότε- Νεοζηλανδή τραγουδίστρια κυκλοφόρησε το ντεμπούτο της, Pure Heroine, και έκανε τους πάντες να μιλούν για το τραγούδι της Royals. Βραβεία Grammys, παγκόσμια αναγνώριση, φήμη και εκτίμηση είναι όλα όσα κέρδισε στο διάστημα εκείνο. Σαν κορίτσι που ολοκλήρωνε την εφηβεία της όμως, έζησε επίσης έρωτες και χωρισμούς. Και κάπως έτσι ήρθε και η έμπνευση για τα έντεκα τραγούδια του Melodrama.\n[dropcap size=big]Η[/dropcap] Lorde δεν θεώρησε τίποτα δεδομένο. Στα χρόνια μεταξύ των δύο στουντιακών πονημάτων της, ανέλυσε κάθε της σκέψη, μελέτησε όλες τις γωνίες του πενταγράμμου και αποτύπωσε σε αυτό τις ανησυχίες της και τις εφηβικές ανασφάλειες. Το Melodrama είναι στημένο άκρως μελετημένα, δεν διαθέτει καθόλου fillers και όλα τα κομμάτια συνδέονται άμεσα μεταξύ τους, προσφέροντας στην δισκογραφία της ένα concept album με αρχή, μέση και τέλος.\nΠρόκειται για ένα αγνό pop δημιούργημα γεμάτο από θρήνο και ηδονισμό. Με απλά λόγια, είναι σαν να πήρε τις σκοτεινές της πλευρές και της τύλιξε σε ένα φανταχτερό και πολύχρωμο pop περιτύλιγμα. Ο Jack Antonoff, ή αλλιώς Bleachers, αποτελεί το δεξί χέρι της Lorde στο Melodrama, τόσο στη σύνθεση, όσο και στην παραγωγή και είναι αυτός που την «έσπρωξε» σε νέα πιο ευάλωτα μονοπάτια και της έδειξε με ποιον τρόπο μπορεί να τραγουδήσει για χωρισμούς και εφηβικές σχέσεις με τρόπο κομψό και ειλικρινή. Τρανά παραδείγματα αποτελούν οι δύο πιάνο μπαλάντες, Liability και Writer In The Dark.\n[dropcap size=big]Π[/dropcap]έραν αυτών των δύο, εντούτοις, το Melodrama χαρακτηρίζεται από τα up-tempo και dark-beat τραγούδια του. Sober, Homemade Dynamite είναι μερικά από αυτά, ενώ το Green Light και το κορυφαίο -κατ’ εμέ- κομμάτι του album, Perfect Places εκπέμπουν πιο δυναμικά και πλούσια τα συναισθήματά της. Η ήχος της Lorde αποκτά περισσότερο ‘80s pop αισθητική στα κομμάτια The Louvre, Hard Feelings και Supercut, χάρη στην επιρροή του Antonoff. Ο μουσικός έχει καταφέρει να βρει την απόλυτη ισορροπία ανάμεσα στην πλούσια ορχηστρική και ηλεκτρονική παραγωγή. Παράλληλα, προχωρώντας την ακρόαση του album παρατηρείται πως η οικειότητα που αποπνέει η μπάσα και ιδιαίτερη φωνή της Lorde δεν επηρεάζεται καθόλου από τον δυναμισμό της παραγωγής. Το Loveless αποτελεί παράδειγμα.\n[dropcap size=big]Θ[/dropcap]α μπορούσε να γραφτεί ολόκληρο κείμενο για το Sober II (Melodrama). Το ωριμότερο δημιούργημα της Lorde φαίνεται αρχικά να μοιάζει με κάποιο «παιδί» της Lana Del Rey. Έγχορδα σε μαύρες μελωδίες, βαριά ερμηνεία αρχικά και αέρινα φωνητικά στο τέλος, όλα καταλήγουν σε μια κάθαρση, όπως αρμόζει σε κάθε μελόδραμα. Το Sober και το Sober II (Melodrama) συγκεντρώνουν όλη την αίγλη των συναισθημάτων της Ella Yelich-O’Connor (aka Lorde) και κάνουν κάθε πάρτι να μοιάζει με ιεροτελεστία.\nΗ era του Melodrama ξεκίνησε με το Green Light. «Brand new sounds in my mind» τραγούδησε η 20χρονη σε ένα στίχο του και τελικά μας διαβεβαίωσε γι’ αυτό. Η Lorde μεγάλωσε, βρήκε τους κατάλληλους συνεργάτες και αποτύπωσε σε έντεκα μόλις τραγούδια τον ψυχικό κόσμο μιας κοπέλας που βρίσκεται στο μεταβατικό στάδιο εφηβείας – ενηλικίωσης. Και όλα αυτά με μια ωριμότητα και μια κομψότητα που σε κάνει απομακρυνθείς από το στερεοτυπικό «όχι άλλα τραγούδια για έρωτες». Σε ένα μελόδραμα, πέραν των χαρακτήρων, επιχειρείται να δειχθούν τα συναισθήματα. H Lorde αυτό το έκανε με τρόπο αγνό και ειλικρινή, χωρίς να της στερηθεί την μεγαλοπρέπεια του ονόματός της.\nΤο Melodrama κυκλοφορεί επίσημα από τις 16 Ιουνίου, μέσω των Lava και Republic.\nPrevΠΡΟΗΓΟΥΜΕΝΟΤάδε έφη… Αισχύλος\nΕΠΟΜΕΝΟ«Ξέρω, οι χαρακτήρες που ζωγραφίζω είναι αηδιαστικοί, τρομακτικοί και σκοτεινοί. Όμως δεν είμαι τρελός»Next


ΠΑΟΚ – Εθνική 2004 (Live – Audio) | ThesSports\nΑρχική SPORTS ΠΑΟΚ – Εθνική 2004 (Live – Audio)\nΠΑΟΚ – Εθνική 2004 (Live – Audio)\nΚαλησπέρα σας από το γήπεδο της Τούμπας, εδώ όπου διεξάγεται ένα ιδιαίτερο παιχνίδι σήμερα!\nΗ Εθνική του 2004, αντιμετωπίζει τον ΠΑΟΚ, σε ένα παιχνίδι φιλανθρωπικού χαρακτήρα, προκειμένου να ενισχυθεί το παιδοογκολογικό τμήμα του νοσοκομείου ΑΧΕΠΑ, ένα παιχνίδι, που ήταν επιθυμία του 16χρονου Χρυσοβαλάντη και έκανε πραγματικότητα ο οργανισμός “Make a wish”.\nΓια τον ΠΑΟΚ θα παίξουν Ιτάνζ, Σνάουτσνερ, Ρατς, Χασιώτης, Κόστα, Γκαρσία(!), Νομπόα, Αλεξανδρίδης, Μακ, Σκαρτάδος, Κουλούρης. Στον πάγκο θα είναι Γλύκος, Πούγγουρας, Κίτσιου, Πόζογλου, Σαββίδης, Σκόνδρας, Τζαβέλλας, Σκόνδρας, Τζαβέλλας, Περέιρα, Παπαγιαννόπουλος, Μαυρέας, Κούτσης, Λεοντιάδης, Σαμαράς, Καραγεωργίου, Ιορδανίδης, Κωνσταντινίδης, Τουρσουνίδης.\nΓια την Εθνική θα παίξουν Νικοπολίδης, Σεϊταρίδης, Νταμπίζας, Γκουμας, Μπασινάς, Ζαγοράκης, Γιαννακόπουλος, Χαριστέας, Καφές, Καραγκούνης, Αμανατίδης. Στον πάγκο δίπλα στον Ρεχάγκελ, θα είναι Βρύζας, Κατεργιαννάκης, Γεωργιάδης, Φύσσας, Νικολαίδης, Λάκης, Κυργιάκος.\nΠαρακολουθείστε την μετάδοση του αγώνα με εικόνα από την Τούμπα, σε συνεργασία Thessports – Fatgames – INPAOK – Sirma.info και PAOK365. Στην περιγραφή ο Γιώργος Κουβεντίδης, στο σχόλιο ο Νίκος Τζαντζαράς.\nΠροηγούμενο άρθροΗ Γιουβέντους θα ζητήσει τάιμ άουτ αν…\nΕπόμενο άρθρο«Ο ΠΑΟΚ δεν… τρώει παραμύθι»\nΈγραψε ιστορία ο Κοκκώνης με τον ΠΑΟΚ (pic)\nΤhessports - 22 December, 2019 0


4o Αthens Coffee Festival:Ο μαγικός κόσμος του καφέ • Athens Stories\n4o Αthens Coffee Festival:Ο μαγικός κόσμος του καφέ\nEίστε έτοιμοι να ανακαλύψετε τον μαγικό κόσμο του καφέ;\nΤο τριήμερο 28-30/9 η Τεχνόπολη Δήμου Αθηναίων, στο Γκάζι θα γίνει ακόμα μία χρονιά το σημείο συνάντησης των επαγγελματιών του κλάδου του καφέ αλλά και των coffee lovers γενικότερα.\nΕσείς που θα πιείτε καφέ το τελευταίο τριήμερο του Σεπτέμβρη; Το Athens Coffee Festival, μέγας χορηγός του οποίου είναι το NOUNOU BARISTA’S GOLD επιστρέφει δυναμικά στο ανανεωμένο του ραντεβού με τους λάτρεις του καφέ, Σάββατο 28 με Δευτέρα 30 Σεπτεμβρίου. 120 εκθέτες, 200 κορυφαία brands, σπάνια blends, μοναδικές ποικιλίες, masterclasses, διαγωνισμοί και μουσικές εκδηλώσεις σας περιμένουν στην Τεχνόπολη από το πρωί μέχρι το βράδυ.\n120 από τις πιο σημαντικές επιχειρήσεις που διαπρέπουν στον κλάδο του καφέ και διαμορφώνουν τις εξελίξεις τόσο στην χώρα μας όσο και παγκοσμίως θα συμμετέχουν στο 4ο Athens Coffee Festival. Aπό τις μεγάλες προμηθευτικές και παραγωγικές εταιρείες καφέ μέχρι εταιρείες εξοπλισμού και από προμηθευτές λοιπών ροφημάτων (τσάι, energy drinks κλπ) μέχρι εξειδικευμένα e-shops κ.α., όλα τα διεθνούς φήμης brands αλλά και ελληνικές εταιρείες θα δώσουν δυναμικό «παρών». Οι 40.000 αναμενόμενοι επισκέπτες θα έχουν την δυνατότητα να δουν νέα και καινοτόμα προϊόντα τα οποία θα κάνουν την διαφορά στην επιχείρηση τους και θα τους βοηθήσουν να αναβαθμίσουν το προϊόν που προσφέρουν στον πελάτη τους ενώ οι καταναλωτές θα δουν νέες προτάσεις για την οικιακή χρήση τόσο σε ροφήματα όσο και σε home coffee machines.\nΠαράλληλες εκδηλώσεις που θα κεντρίσουν το ενδιαφέρον\nΈλληνες και ξένοι κορυφαίοι επαγγελματίες και εξειδικευμένοι επιστήμονες θα παρουσιάσουν στα Coffee Masterclasses όλες τις νέες τάσεις που κυριαρχούν στη σύγχρονη διεθνή σκηνή του καφέ, ιδέες που να συμβάλουν στην περεταίρω ανάπτυξη και ότι θα απασχολήσει το επόμενο διάστημα σε διεθνές επίπεδο την αγορά. Παράλληλα θα συζητηθούν και θα αναλυθούν οι προβληματισμοί που απασχολούν στην παγκόσμια βιομηχανία του καφέ.\nΔείτε αναλυτικά το πρόγραμμα των σεμιναρίων εδώ\nΦεστιβάλ χωρίς καλή μουσική δεν γίνεται. Έτσι, η κεντρική σκηνή που δεσπόζει στον υπαίθριο χώρο της Τεχνόπολης, θα «πλημμυρίσει» από μελωδίες και ενέργεια. Καθημερινά, λοιπόν θα φιλοξενεί dj-sets αλλά και live ραδιοφωνικές εκπομπές με δημοφιλείς ραδιοφωνικούς παραγωγούς (En Lefko 87.7, Hit 88.9, Red 96.3, Μελωδία 99.2) όπως ο Νίκος Δρογώσης, η Εύα Μπουντούρη, ο Σάκης Τσιτομενέας, η Αφροδίτη Σημίτη, η Ελένη Μανουσάκη, η Μαίρη Μαργέλη, ο Μανώλης Οικονόμου, ο Δημήτρης Βραχνός, ο Γιάννης Γιακουμάκης και συναυλία με το συγκρότημα Αlcatrash (28/09).\nΔείτε αναλυτικά το πρόγραμμα της κεντρικής σκηνής εδώ\nΜε ακόμα περισσότερους διαγωνισμούς καφέ επιστρέφει το Athens Coffee Festival 2019 καθώς φέτος φιλοξενεί εκτός από το πρωτάθλημα Roasting και αυτά των Latte Art, Cezve/Ibrik και Cup Tasters, τα οποία διοργανώνονται από τον SCA Greece. Οι αναμετρήσεις θα διεξαχθούν στην ειδικά διαμορφωμένη αίθουσα D10 της Τεχνόπολης.\nΔείτε αναλυτικά το πρόγραμμα των διαγωνισμών εδώ\nΚαι το 4ο Hellenic Aeropress Championship θα γίνει εδώ!\nΜία ακόμα σημαντική δράση με βάση τον καφέ θα φιλοξενήσει το 4ο Athens Coffee Festival εμπλουτίζοντας ακόμα περισσότερο το ήδη εντυπωσιακό πρόγραμμα των παράλληλων δράσεων που θα μπορούν οι επαγγελματίες επισκέπτες και το «ανήσυχο» καταναλωτικό κοινό να παρακολουθήσουν. Πιο συγκεκριμένα, στο πλαίσιο του φεστιβάλ, την Δευτέρα 30 Σεπτεμβρίου στην Τεχνόπολη, θα διεξαχθεί το 4ο Πανελλήνιο Πρωτάθλημα AeroPress, που διοργανώνεται από την γνωστή εταιρεία καφέ Kudu Coffee Roasters. Από τις 12 το μεσημέρι μέχρι τις 8 το βράδυ, 72 baristas θα δώσουν την μάχη του αρώματος και της γεύσης με τον τελικό νικητή να παίρνει το χρίσμα του εκπρόσωπου της Ελλάδας στο Παγκόσμιο Πρωτάθλημα AeroPress που θα λάβει χώρα στο Λονδίνο τον Νοέμβριο 2019.\nΜε την αιγίδα του SCA Greece\nΤο Athens Coffee Festival τελεί υπό την αιγίδα του διεθνούς οργανισμού Specialty Coffee Association και για τη διοργάνωση του συνεργάζεται με τον SCA Greece, θεσμικό εκπρόσωπο του στη χώρα μας.\nΟι ώρες λειτουργίας του φεστιβάλ είναι Σάββατο 28.09 από τις 10:00-22:00, Κυριακή 29.09 από τις 10:00-22:00 και Δευτέρα 30.09 από τις 12:00-21:00.\nΓια περισσότερες πληροφορίες για το φεστιβάλ μπορείτε να επισκεφτείτε το site www.athenscoffeefestival.gr\nΠροηγούμενο άρθροΤο yoki.gr και η KeepCup ενώνουν τις δυνάμεις τους στο Αthens Coffee Festival 2019 και βάζουν τέλος στο περιττό πλαστικό!\nΕπόμενο άρθροΘέατρο Αερόπλοιο «Παιδιά με δικαιώματα, μεγάλα κατορθώματα»


the elf at bay » Gay Fright\nby theelfatbay on 6 Ιουνίου 2011\nΣκεπτόμουν εχθές όλες τις λέξεις που κατηγοριοποιούν έναν άνθρωπο. Από τον τρόπο που φέρεται, από την ικανότητά του να ορίζει τα πράγματα σε σχέση με τον χρόνο και τον χώρο, από την διορατικότητα και την αγωνία του να διεισδύει βαθύτερα σε περγαμηνές και αισθήσεις για να καταγράψει την μεταφυσική για την οποία δεν είναι πάντα σίγουρος ότι θα του αποφέρει δώρα.\nΗ ελληνική γλώσσα είναι πάντα γενναιόδωρη. Προσφέρει τον γλωσσολογικό της θησαυρό εκτός συνόρων, τα διαγαλαξιακά της ταξίδια είναι διάσημα και λειτουργικά, τα ιατρικά της αραβουργήματα ενσκήπτουν στο πέλαγος του αγνώστου, τα αντιδάνειά της χαριεντίζονται με καινούργια πανωφόρια και υψίσυχνες λαλιές, κατανοώντας ότι η πρώτιστη λέξη επέστρεψε με καινούργια ραφή και πιο εκλεπτυσμένο γούστο.\nΣταχυολογώντας, έπεσα με φόρα πάνω σε πολλές λέξεις: bisexual, gay, trans, dyke. Λέξεις, τις περισσότερες από τις οποίες έχουμε δανειστεί, δίνοντάς τους κακή ερμηνεία ή αν προτιμάτε τις μεταχειριζόμαστε σαν θεατρόφιλοι που θέλουν πάση θυσία να γίνουν ηθοποιοί. Οι περισσότεροι νομίζουν ότι οι λέξεις που περιγράφουν κάτι έχουν κάποιο ιδιωτικό νόημα, συγχέοντας στο θυμικό τους (κακώς) την ιδιαίτερη κατάσταση της λέξης και δη την ψυχολογική της υφή για να την διατυπώσουν. Δημιουργείται ένας κοινός τόπος της λέξης, μια απόλυτη αξία αυτής, περιλαμβάνοντας και τους αντίθετους με την οποιαδήποτε προσωπική, ηθική και παραβατική ιδιότητα που δίνουν στις λέξεις σε οτιδήποτε βλέπουν και τους σχετικούς, περιχαρακώνοντας μια δική τους αλήθεια με κλειστά σύνορα, αυστηρώς περιφρουρούμενα.\nΤο Gay Pride το παρακολουθώ με απόλυτη θλίψη και επιφυλακτικότητα. Όλοι οι συμμετέχοντες επιμένουν στην ψυχολογία του κοπαδιού, σαν να άνοιξε ξαφνικά η επτασφράγιστη πόρτα και όλο το κοπάδι να εξόρμησε ναι μεν χαρούμενο αλλά αγχωμένο να βρει αυτό το κάτι για να ξαποστάσει. Μου θυμίζει τους Άραβες θαυμαστές και σχολιαστές του Αριστοτέλη που περιέγραφαν ποικιλοτρόπως το έργο και τις ημέρες του, αγνοώντας όμως όπως έλεγε κι ο Καστοριάδης την ελληνική πολιτική προβληματική του, θεμελιώδη λίθο για την δημοκρατία.\nΌλο αυτό το πάρτι, πανηγύρι της λεγόμενης διαφορετικότητας, δεν κάνει τίποτα άλλο παρά να χειραγωγεί το πλήθος που συμμετέχει, στην εμπορικότητα της οργάνωσης, να δογματίζει άθελά του ή ηθελημένα στην συντήρηση του παγκόσμιου σεξιστικού τσουνάμι το οποίο προσεγγίζει τουρίστες, εύπορους μεσήλικες και gay-friendly φυσιογνωμίες που τρέμουν στην ιδέα της αντίρρησης και των ενστάσεων για να μην επικαλεστούν ομοφοβικοί από το προτεκτοράτο της πολιτικής ορθότητας.\nΕίναι χαρακτηριστική η μελαγχολία των συμμετεχόντων την επόμενη ημέρα. Είναι λογικό μετά την λυσσαλέα μανία να έρχεται η κατάθλιψη που παίρνει τα δώρα. Η ελληνική κοινωνία μπορεί να είναι υποκριτική και προβληματική σε πολλές εκφάνσεις της αλλά παρακολουθεί εμβρόντητη όλες αυτές τις οργανώσεις της λεγόμενης απελευθέρωσης με τρόμο και απορία. Στην πολύ μεγάλη παρακμή των δυτικών κοινωνιών καθώς και στην βαλκανομπάσταρδη δική μας ημεδαπή χώρα, οι οργανώσεις φυτρώνουν σαν ζιζάνια, προσπαθώντας να αρθρώσουν λόγο, προτάσσοντας επιχειρήματα που πολύ φοβάμαι ότι υποστηρίζουν την ψυχολογία του μαντριού κι όχι την χειραφετική, παιδαγωγική του ουσία. Μου θυμίζει ένα είδος άπαρτχάϊντ από το οποίο ο παρεκλίνων πιέζεται εν ονόματι της παρουσίας του μεταμοντέρνου εικοστού πρώτου αιώνα να διατρανώσει κυνικά την δική του σεξουαλική παραλλαγή.\nΟι περιττές και υπερβολικές προκλήσεις του Gay Pride δεν πρόκειται να φέρουν κατά την γνώμη μου την αλλαγή για το πώς βλέπει ο έλληνας πολίτης τον gay συνάνθρωπό του ή το σύμφωνο συμβίωσης μεταξύ ομοφύλων. Για να είμαστε ειλικρινείς πρέπει να παραδεχτούμε ότι οι μόνοι που κερδίζουν είναι οι δημαγωγοί τέτοιων εκδηλώσεων και οι αιγίδες των δημάρχων που αναβαθμίζονται αυτόματα από τους ειδήμονες σε ριζοσπαστικές φυσιογνωμίες, αναβαθμίζοντας τις δημοσιοσχετίστικες επαφές στοχεύοντας σε πάσης φύσεως θώκους, με τα βασικά αιτήματα να παραμένουν στο συρτάρι με την ελπίδα ότι κάποτε θα στρώσει κάποιος κώλο για να τα θεσμοθετήσει-θεσμοποιήσει.\nΤο Pride είναι ξενόφερτο, δεν εμπεριέχει τίποτα ελληνικό, δεν είναι εμποτισμένο με την δική μας παράδοση και παιδεία. Για αυτό κι επιμένω να το βλέπω σκωπτικά, στοχεύοντας στα βαθύτερα ελατήριά του.\nΓια μένα προέχει η ολοκληρωτική ατομική απελευθέρωση και η πολυμορφία των αξιών που προσδιορίζουν τον ηθικό μας τρόπο. (Wittgenstein). Επιμένω στην διακριτικότητα και στην σοβαρότητα αγνοώντας τα υστερικά και φασιστικά, δήθεν ακτιβιστικά τηλεοπτικά προτάγματα για ‘απελευθέρωση’. Πιστεύω στην πολύ μεγαλύτερη κατανόηση ενός ‘αντιδραστικού’ μπάτσου από έναν ‘προοδευτικό’ δημοσιογράφο. (Ταχτσής).\nΑσκώ καθημερινά την gay αναπηρία προς το καλύτερο (κάτι για το οποίο έχω παρεξηγηθεί πολλάκις λόγω του αρνητικού προσήμου που δίδεται στην λέξη), την οποία έχει εκφράσει επιτυχώς για μένα ο μπλόγκερ Θωμάς Ξωμερίτης (δεν υπαινίσσομαι ότι υποστηρίζει αυτό που εννοώ, εγώ το προσλαμβάνω έτσι). Έχει πει λοιπόν ότι: «….αρκεί η απόρριψη των άλλων να μην γίνει η θηλιά οργής που μας πνίγει». Η σωστότερη και ακριβέστερη περιγραφή της ‘πετριάς’ που υποβόσκει στο αδερφάτο, η απόρριψη που δεν είναι αποκλειστικά σεξουαλική αλλά και κοινωνική, πολιτισμική, ρατσιστική λόγω και χρώματος ή δυσμορφίας η οποία δυστυχώς θεριεύει και δεν πειθαρχείται στον χρόνο.\nΘα πρόσθετα επίσης ότι όταν ο απέναντί μας δεν γουστάρει καλό είναι να αποχωρούμε αναγνωρίζοντας το δικαίωμα του άλλου στην άρνηση.\nΤέλος ας μην έχουμε την ψευδαίσθηση ότι κάνουμε χάρη στον οποιοδήποτε straight που κάνουμε παρέα. (το έχω δει να γίνεται). Η σεξουαλικότητα είναι απέραντη και ευχάριστη σαν εύφορος κάμπος αρκεί να φερόμαστε με ντομπροσύνη και γενναιότητα.\n(χαριτωμένο περιστατικό: Gay αλλοδαπός κοιτάζει τύπο που γουστάρει σε παραλία και αναφωνεί: Nice Guy! Η λεσβία φίλη του αλλοδαπού, αποκρίνεται ως ξινή αφέντρα με επιτακτική προσφώνηση: Straight.) Τελικά υπάρχουν και ετεροφοβικοί.\n34 Σχόλια to “Gay Fright”\nΜαρίνα Ζέας says:\nΏπα! Είναι σαν να με βλέπω!!! Αν έγραφες και λιγότερα μπορεί και να τα διάβαζα αμέσως. Τώρα θα μου πάρει κανα δυο βδομάδες να τα διαβάσω!!!\n6 Ιουνίου 2011 12:54\nΜπορεί να ακουστεί κάπως, αλλά το Gay pride μου κάνει λίγο τσίρκο. Βγάλαμε τα "τέρατα" από τα κλουβιά τους και τα περιφέρουμε να τα δουν όλοι. Μετά ξανά μέσα.\nΠως θ΄αλλάξει κάτι με μια παρέλαση, όπου οι ίδιοι οι συμμετέχοντες αυτοπροσδιορίζονται ως διαφορετικοί?\nχμμμ ...λέω να οργανώσω μια παρέλαση για str8 γυναίκες που γουστάρουν μπατσάκια στα οπίσθια...\n6 Ιουνίου 2011 13:03\nΤι βλέπω, όλος ο καλός ο κόσμος εδώ!\nΔιαφωνώ κάθετα με κάθε είδους παρέλαση και κάθε είδους παγκόσμια ημέρα.\nΥΓ. Κι εδώ πρώτη η Ζέας;\n6 Ιουνίου 2011 13:11\nΝομίζω οτιδήποτε μεταφέρεται στείρα απ'το εξωτερικό χωρίς ζυμώσεις και μπόλιασμα και διεκδικήσεις που να'χουν σχέση με τον τόπο είναι καταδικασμένο ευθύς εξ'αρχής.\nΌμως το συγκεκριμένο είναι μια κίνηση, μια αφορμή για να συζητηθούν κάποια θέματα στην κοινωνία που κακά τα ψέματα στο μεγαλύτερο της μέρος είναι βαθιά φοβική προς το ξένο, το αλλότριο, το διαφορετικό ό,τι κι αν σημαίνει αυτό.\nυγ. η φώτο μου θύμισε ταινία του αλμοδοβαρ :)\nΣτρώσε κώλο και διάβασε!\nΜάλλον εξυπηρετεί πολλούς αυτό το "τσίρκο".\nΗ Ζέας πρέπει να είναι συνδεδεμένη με καλώδια. Αλλιώς δεν εξηγείται.\nΜα συζητιέται λίγο ο ντόρος, σοβαρές αποφάσεις δεν παίρνονται.\n6 Ιουνίου 2011 13:43\nΠροσοχή. Ακολουθεί σχόλιο άσχετο με το γραπτό σου:\nΜια φορά είπε η Ζέας να μπει στο βλογ σου και την πήραμε κι οι δυο απ' τα μούτρα.\nΚουτσομπολιό: Αυτή παιδί μου ή μπήκε τυχαία ή κάποιος της σφύριξε ότι παίζει το άβατάρ της στη σημερινή ανάρτηση. Αλλιώς δεν μπορώ να το εξηγήσω...\n6 Ιουνίου 2011 14:01\nΤα Pride ανά τον κόσμο έχουν μια δόση πανηγυριού ομολογουμένως. Όταν είχα πάει στο αντίστοιχο pre-Pride του Βερολίνου, το είχα δει πολύ έντονα. Εμπορικότητα στο μεγαλείο της που ελάχιστα διαφήμιζε αυτό που ήθελε να υποστηρίξει. Το Αθηναϊκό Pride ως ένα βαθμό παρουσιάζει την ίδια εικόν. Όλα καλά μέχρι εδώ...\nΟΜΩΣ, το Pride έστω και με τα κάποια στραβά του, έχει εύληπτο σκοπό και μεστή πρόταση-διεκδίκηση. Τονίζει στον υπόλοιπο κόσμο, στη αναμφισβήτητη πλειοψηφία ότι είμαστε και εμείς εδώ. Είμαστε παρόντες και ζητάμε τα αυτονόητα, δηλαδή ίδια δικαιώματα. Δεν έχει σημασία αν αυτά τα δικαιώματα είναι πασέ, συντηρητικά ή ό,τι άλλο. Δεν παύουν να είναι ανθρώπινα και πολιτικά δικαιώματα. Πρέπει τουλάχιστον να μου αφήσεις το δικαίωμα να τα απεμπολίσω και όχι απλά να μη μου τα δίνεις "για το καλό μου" (το έχω ακούσει αυτό, γι'αυτό το λέω).\nΌσο δεν ικανοποιούνται βασικά δικαιώματα των ομοφυλοφύλων, τότε εγώ θα στηρίζω τη διοργάνωση Pride. Αν και εφόσον διασφαλιστούν αυτά...τότε το ξανασυζητάμε!!!\n6 Ιουνίου 2011 15:31\nΣαφέστατα τα gay δικαιώματα είναι πολιτικά αλλά νομίζω ότι η ουσία του πράγματος παραμένει χαίνουσα και υποκριτικά εθελοτυφλική.\n6 Ιουνίου 2011 16:09\nΒρε elf μου κι εγώ συμμετείχα, χωρίς να επιμένω στην ψυχολογία του κοπαδιού. Κι απέφυγα όλα τα σχετικά "events" σε γνωστά στέκια. Και η μόνη μου μελαγχολία την επόμενη μέρα είναι ότι για ένα σαββατοκύριακο έμεινα μακριά από τα δέντρα μου. Και πέρασα πάρα πολύ καλά.\n6 Ιουνίου 2011 16:14\nΤο gay κίνημα για να αντιπαρέλθει το σεξισμό, πρέπει το ίδιο να πάψει να είναι σεξιστικό και να μην υποτάσσεται στην εμπορευματοποίησή του από τους άνω που αδιαφορούν για τις σεξουαλικές ή μη ανησυχίες των κάτω...\n6 Ιουνίου 2011 16:30\nΟ ακτιβισμός - κάθε τύπου - δεν ειναι συμβατος με όλους. Το pride εχει εναν πολυχρωμο χαρακτήρα με κάποιες κραυγαλέες εκφάνσεις αλλα αυτο ειναι φυσικό γιατι υπάρχουν και γκεη αγόρια που τρελαίνονται για το γκλίτερ και την Βίσση όπως υπάρχουν και αγόρια που ακούνε μόνο τζάζ και διαβαζουν Προυστ.\nΒεβαια σε ενα pride ο "εξω" κόσμος δεν θα παρατηρήσει αυτους με τον Προυστ αλλα αυτους με το γκλιτερ.\nΑσχετα αν το παρτυ αυτο ταιριάζει στην ιδιοσυγκρασία όλων (αδυνατο) ή κάποιας μερίδας (πιθανότερο) εγω τουλάχιστον πιστευω πως συνεισφέρει θετικά με τον τρόπο του στην αλλαγη της νοοτροπιας του κόσμου.\nΤο νόημα ειναι να πει κανεις\n"Δεν φοβάμαι να ειμαι αυτος που ειμαι(οποιος κι αν ειμαι) υπάρχουν κι αλλοι σαν κι εμένα".\nΤο pride στη Αθηνα πάντως πρεπει να πω πως ηταν αξιοπρεπεστατο. Ξεκινησε στις 11 το μεσημερι, στις 12 το βραδυ που εφυγα ο κοσμος ηταν χαρουμενος, χαμογελαστος και χόρευε. Όσο ήμουν δεν παρατηρησα κατι που να με ενοχλησε.\nΠερσι το καλοκαιρι ετυχε να βρισκομαι στο Λονδινο οταν εγινε το εκει pride. Φτασαμε λιγο μετά το τελος των συναυλιών, ηταν 6 το απογευμα. Ολοι ηταν μεθυσμένοι και κανανε μαλακίες. Πολλοι ηταν ξαπλωμενοι αναισθητοι στα σκαλια. Ολη η πλατεια τσαλαβουτουσε στην μπυρα. Κανα-δυο μεθυσμενους τους βγαλανε μέσα απο τους μεγαλους κάδους των σκουπιδιών.\nΜιλάμε για το απόλυτο ντεκαντανς του ανθρωπινου είδους.\n6 Ιουνίου 2011 16:41\n"Θα πρόσθετα επίσης ότι όταν ο απέναντί μας δεν γουστάρει καλό είναι να αποχωρούμε αναγνωρίζοντας το δικαίωμα του άλλου στην άρνηση."\nΣκέφτομαι μία Κλαυθμώνος γεμάτη γεροντοκόρες. Μεγαλοκοπέλες, γραίες ή νέες, χοντρές, πλούσιες, άνεργες, παρδαλές, καλλονές, ψωνισμένες, συνειδητοποιημένες κλπ. Σκέφτομαι γύρω γύρω τραπεζάκια με επιχειρήσεις που θέλουν να τα φάνε από τις γεροντοκόρες να σπονσοράρουν την γιορτή περηφάνειας μας (γραφεία συνοικεσίων, οίκοι ραπτικής και προικός, παραδοσιακά ζαχαροπλαστεία). Σκέφτομαι 2-3 ακτιβίστριες/επιχειρηματίες/μαμούθ του χώρου γεροντοκόρες να τρέχουν πίσω από τις κάμερες για να δώσουν μια ταυτότητα (αυτή που έχει η καθεμιά στο δικό της μυαλό/τσέπη) στην διοργάνωση αυτονακηρυσσόμενες σε γεροντοκόρες σύμβολα.\nΟκ. Δεν κολλάω σ'όλο αυτό. Στην πραγματικότητα δεν θα πέρναγα ούτε ένα μισάωρο μαζί τους για έναν καφέ. Τις γεροντοκόρες-επιχειρηματίες θα ήθελα πολύ να τις φτύσω κατά μουτρα γιατί το παίζουν διανοούμενες ακτιβίστριες. Ίσως και να είμαι πληγωμένη που στο όνομα της δικής μου ζωής, του δήθεν κοψίματος για την δική μου αναγνωρισιμότητα κάποιοι θέλουν να βγάλουν χρήματα ή να τονώσουν την ασθμαίνουσα ματαιοδοξία τους.\nΣκέφτομαι όμως να διασχίζω μ'αυτές τις ετερόκλητες γεροντοκόρες την Σταδίου. Εκεί κάπου να στέκεται ένας νεαρός και να μας γιουχάρει. Και να βλέπω την διπλανή φοβισμένη γεροντοκόρη, να μην σκύβει το κεφάλι και να αποχωρεί, αλλά να συνεχίζει, με χαμόγελο, να περπατά. Περήφανη? Χαρούμενη? Δεν ξέρω. Αλλά συνεχίζει.\nΜια ένεση ψυχολογικής τόνωσης και τίποτα άλλο. Μια επανάκτηση του απαραίτητου ζωτικού χώρου για να καλλιεργηθεί το πρώτο ψήγμα αυτοεκτίμησης και τίποτα άλλο. Έστω.\nΝαι, θα στήριζα μια πορεία που για 2 ώρες 7.000 γεροντοκόρες θα μεταμορφώνονταν σε Hitoritanes. Με την οργή απέναντι σε δήθεν απελευθερωμένες γεροντοκόρες που κοιτάν με τον πιο φτηνό τρόπο να αποκομίσουν κέρδη για την τσέπη τους. Με την απαισιοδοξία πως σε λίγες ώρες οι hitoritanes θα έχουν μεταμορφωθεί σε γεροντο-φοβικές γεροντοκόρες περιχαρακωμένες στο old-maid village τους. Με μια αμυδρή ελπίδα πως λίγοι από τους κυματισμούς που θα προκληθούν θα ξεπέρναγαν το χωροχρονικό πεπερασμένο μιας φιέστας.\nΠάνω απ'όλα ομως ελφ, γιατί έμαθα στη ζωή, χρόνια μόνη και γεροντοκόρη, πως όταν ο απέναντι μου δεν γουστάρει, από την στιγμή που δεν τον πειράζω, είναι αυτός που οφείλει να γυρίσει το βλέμμα του και να κάνει γαργάρα την οργή του για την ύπαρξή μου, όπως και εγώ σε αντίστοιχη περίπτωση.\nΚαι όχι εγώ που, έστω και στα πλαίσια ενός εμπορευματοποιημένου και μπατσοκρατούμενου πανηγυριού αποφάσισα να χορέψω περήφανα στο κέντρο της Αθήνας ως γνήσια Hitoritana!\n6 Ιουνίου 2011 16:55\nΣε είδα σε φωτό, σε είδα... Εξαιρείσαι εσύ. :-)\nΜην νομίζεις, κι οι κάτω το εκμεταλλεύονται.\nΚαλώς την. Το να δείξεις σε αυτόν που θες ή αγαπάς ή συμπαθείς ποιος είσαι, δεν χρειάζονται τυμπανοκρουσίες και φαντεζί χειρισμοί. Το κάνεις στα ίσα. Ο κοσμάκης μια χαρά γνωρίζει ότι υπάρχουν gay. Χέστηκα για την υποκρισία τους αλλά δεν θα τους προκαλέσω κιόλας, δεν είναι αυτός ο σκοπός μου.\nΔεν κατάλαβες πώς το γράφω. Όταν γράφω 'δεν γουστάρει' εννοώ αφού κάνουμε το πέσιμο ή μιλήσουμε ανοιχτά ότι γουστάρουμε, πριν φασωθούμε.\n6 Ιουνίου 2011 17:45\nΚοίτα να δεις τώρα, τα εχω πάρει με τον Σολοιξ και ξεχασα τι ήθελα να σου γράψω περί της ουσίας της αναρτήσεως!\nΑ ναι! Είσαι κατά, των συγκεντρώσεων αν σε έχω κόψει καλά. Ξέρεις δεν είναι κακό να ταυτίζεσαι και να ανήκεις σε μια ομάδα. Δεν είναι πάντα προβατοποίηση, αγελοποίηση ή μαζοποίηση (για τους λεπτολόγους φιλολόγους).\nΗ διαδήλωση, η συγκέντρωση, είναι έκφραση και μάλιστα ελεύθερη έκφραση! Διαβασα λέξη προς λέξη το κειμενό σου, ευτυχώς να λες που δε στάθηκα στα τόσα λάθη που είχες (ήμαρτον δηλαδή), και αντιλήφθηκα πως ίσως να έχεις μια "σχετική αγοραφοβία" .\nθα επανέλθω γιατί θέλω να τσεκάρω σημεία που επιβεβαιώνουν αυτό που λέω! Ο αλλος σε ξεψάχνισε γραμματικο-συντακτικο-εννοιολογικά, εγώ θα σε ξεψαχνίσω ψυχολογικο-ιατρικο-συναισθηματικο-κουλά.\nΑλλά ξέχασα, το ρήμα ξεψαχνίζω το χρησιμοποιούμαι κυρίως για κοτόπουλα!!!! Ελεος\n6 Ιουνίου 2011 23:28\n6 Ιουνίου 2011 23:29\nΑγαπητή Coula, γιατί δεν χρησιμοποείτε την λέξη "ξεσκονίζω" που είναι σχεδόν συνώνυμη με την λέξη "ξεψαχνίζω" και σίγουρα δεν κάνει συνειρμό με κοτόπουλο;\nΚαλά, Coula δεν το ζω αυτό τώρα. Μιλάμε είναι η επιτομή του σουρεαλισμού! Τώρα άραγε την λέξη "επιτομή" την χρησιμοποίησα σωστά ή θα με πάρει και θα με σηκώσει κι εμένα;\n6 Ιουνίου 2011 23:54\nΩωωω, έκανα κι εγώ λάθος! ΧρησιμοποΙείτε ήθελα να γράψω!\n6 Ιουνίου 2011 23:57\nΠάω να κλείσω το blog μου, τώρα.\nΑαα, ε΄πισης, να θυμηθώ να οργανώσω και μια παρέλαση στην Κλαυθμώνος για όλους εμάς που έχουμε ένα ταλαίπωρο blog, αλλα δεν υπήρξαμε τριτοδεσμίτες\n...και μετά να κόψω τις φλέβες μου...\n7 Ιουνίου 2011 00:44\nγραφεις... "Το Pride είναι ξενόφερτο..."\nΤι ειναι Ελληνικο;\nΤο blogging ;\nΤο tweeter ;\nΤο να κανουμε συγκεντρωσεις μεσω facebook ;\nΤο iphone και το ipad ;\nή μηπως to να πηγαινουν οι Ελληνες gay το σαββατοκυριακο στο Βερολινο για ξεσαλωμα, ειναι Ελληνικο ;\nΔυστυχως, αν αφαιρεσουμε οτι είναι ξενόφερτο, οτι δεν ειναι "Ελληνικο", στη ζωη του Ελληνα το μονο που θα μεινει θα ειναι η φουστα του τσολια και οι παπαδες που φωναζουν οτι οι gay θα καουν στη κολαση...\nΑυτο που λες, "το ξενοφερτο", προσεξε το, γιατι το χρησιμοποιουν και οι Ελληνες "πατριωτες" με Ελληνικες λεξεις για τους gay λεγοντας...\n"Η ομοφυλοφιλια δεν εχει να κανει τιποτα με την Ελληνικη παραδοση και τον Ελληνικο τροπο ζωης"\n7 Ιουνίου 2011 01:00\nΜωρή νεφέλω...δεν το κάνουμε?\nΑν και εγώ αγάπη μου ήμουν τριτοδεσμίτισσα. Κυρία με Κ κεφαλαίο, όχι σαν εσένα που σε κόβω τεταρτοδεσμίτισσα.\nΕγώ πάντως σκέφτηκα να βγω με τον τέντζερη στο Σύνταγμα και να φωνάζω "άντρα θέλω καλέ!"\nΔόλιο κι εσύ, τι τραβάς...\n7 Ιουνίου 2011 01:23\nεπιτομή της ιστορίας ουί, επιτομή της ελληνικής γλώσσης ουί, αλλά επιτομή του σουρεαλισμού, oh, no!!!!\nΕπιτομή δε, της μαλακίας που μας δέρνει στη μία παρά ένα, oh yes!!!!\nτι έγινε; Έκαψες φλάντζες; Ή για να το πω λογίως, εξεπλάγης;\n7 Ιουνίου 2011 01:01\nTεταρτοδεσμίτισσα εγώ? Moi? Mais non.\nΘα ξεπουπουλιαστούμε μαρήηη (είδες τι ελληνικά χρησιμοποιώ? Φτου μη με ματιάσω)\n7 Ιουνίου 2011 01:07\nΕπί της ουσίας και άνευ μαλακίας: Ο σεβασμός της ελευθερίας των ανθρώπων να ενεργούν και να εκφράζονται ειναι αναφαίρετο δικαίωμα, ντάρλιν! Αρκεί φυσικά να μην καταπατούν τα δικαιώματα του διπλανού τους.\nΝιώθω πως κάθε κοινωνικη ομάδα οφείλει πρωτίστως απέναντι στον εαυτό της, να βγαίνει στους δρόμους και να κάνει αισθητή την παρουσία της, διεκδικώντας, τα δικαιώματα της πολλά εκ των οποίων, πως τα γράφω η φιλόλογος, καταπατωνται με χιλιάδες τρόπους.\nΠως θα ντυθεί ο καθένας, τι θα φωνάξει στην εκδήλωσή του ή ποιον καλλιτέχνη θα ακούσει δε θα πρέπει να μας αφορά διόλου, δεδομένου πως αυτά αφορούν σε εκπομπές τύπου Κους Κους με την κυρία καραβάτου την οποία προσφάτως έμαθα κι εγώ.\nΕκείνο που λέω για σένα elf, είναι πως σε οποιαδήποτε περίσταση συζητήσαμε για ανθρώπους στους δρόμους υπήρξες από αρνητικός έως και αφοριστικός. Ίσως αν δεις από μια άλλη οπτική τα πράγματα, καταλάβεις πως ο κόσμος του εγώ τείνει να οδηγήσει στην καταστροφή και κυρίως στην αυτοκαταστροφή ενώ ο κόσμος του εμείς μπορεί να φέρει ένα βήμα προόδου σε όλα τα επίπεδα.\nΔεν ξέρω αν με πιάνεις....Πιάσε με να ξεμπερδεύω!\n7 Ιουνίου 2011 01:10\nΚαλέ μια φορά είπα να μπω κι εγώ κι έγινε το σύστριγκλο.\n7 Ιουνίου 2011 01:19\n7 Ιουνίου 2011 01:44\nΜπουρδέλο μας έκανες Μαρίνα! Μετα συγχωρήσεως!\n7 Ιουνίου 2011 01:46\nΦυσικά και είναι αναφαίρετο δικαίωμα να ενεργεί και να εκφράζεται κάποιος. Δεν είμαι αγοραφοβικός απλά είμαι αντίθετος σε αυτό το πανηγύρι. Απόδειξη ότι ουσιαστικά δεν έχει γίνει απολύτως τίποτα σε θεσμικό επίπεδο. Αλλά τι λέω.Την «ασέλγεια παρά φύση» (μεταξύ αρρένων) τιμωρεί το άρθρο 347 του Π.Κ.\nΗ φουστανέλα είναι αλβανική. Σχετικά με το ξενόφερτο εννοώ ότι όλο αυτό το φαντεζί και κραυγαλέο δεν συνάδει καθόλου με την ελληνική κουλτούρα. Θα προτιμούσα το Pride να εντασσόταν πχ. στις δικές μας Απόκριες. Θα είχε μεγάλη απήχηση.\nΤο καλύτερο που θα σας πρότεινα είναι να βρείτε ένα λοκατζή. Ή ένα ΜΑΤατζή. Το συμπέρασμα είναι να βρείτε κάποιον ένστολο εν πάση περιπτώσει. Σας κατανοώ. Αλήθεια.\n(αφαιρέθηκαν κάποια σχόλια του σκόλοικα τα οποία γράφηκαν με ιδιοτέλεια κι όχι τυχαία. Ενημερώνω ότι την επόμενη φορά θα κινηθώ νομικά. Αυτή που διαβάζει γνωρίζει τι εννοώ).\n7 Ιουνίου 2011 09:00\nΌταν ο απένανί μας δε γουστάρει να αποχωρεί εκείνος και εγώ τότε θα του αναγνωρίσω το δικαίωμα στην αντίθετη άποψη. Δε θα αποχωρήσω όμως εγώ γιατί έτσι θα νομιμοποιούσα το bullying στο όνομα της ελευθερίας της γνώμης.\nΚατ' αυτόν τον τρόπο θα έπρεπε ενίοτε να αποχωρώ από τη δουλειά μου, το μπαρ, το τρενο, τη συναυλία, την εκκλησία, το γήπεδο ή όπου αλλού δε θα είναι ανεκτό ένα κομμάτι από μένα\n8 Ιουνίου 2011 11:15\nΔεν το κατάλαβες. Ρίξε ένα βλέφαρο πιο πάνω στην απάντηση που δίνω στην hitoritana. Δεν εννοώ αυτό που λες.\n8 Ιουνίου 2011 11:43\nΠολύ ωραία και "γεμάτη" η ανάρτηση. Μου άρεσε ο τρόπος που το παρουσίασες γιατί ήταν ένα θέμα που μου είχε προκαλέσει την περιέργεια. Άκουγα Athens gay pride και να μου λένε "πάμε, θα έχει γέλιο" και αναρωτιόμουν αυτό είναι το νόημα τελικά; Δεν έχω χαθεί επίσης, είμαι κάπου εδώ και σε διαβάζω, όταν δε διαβάζω για την εξεταστική. Γεια σου ελφάκι\n12 Ιουνίου 2011 16:22\n"Πάμε, θα έχει γέλιο". Κατά τα άλλα αγανακτούμε.\nΠροέχει η εξεταστική :-)\n12 Ιουνίου 2011 16:39\nΜη σας ταράζουν τα αρνητικά σχόλια αγαπητέ μου.Μην κουράζεστε να απαντήσετε γιατί οι επικριτές έχουν την ευκολία του copy-paste.Παντού και σε όλους τα ίδια λένε.\nΟι λογικοί άνθρωποι αποδέχονται τους συνανθρώπους τους.\nΚάτι βλαμμένοι είναι που αν και κατά των παρελάσεων,παρελαύνουν να πείσουν κάτι άλλους στενοκέφαλους και βλαμμένους.\n9 Ιουνίου 2013 12:18\n9 Ιουνίου 2013 12:19\nΈπαιζες καιρό με τις λέξεις τα μελάνια πλημμύρησαν τουσπόρουσου πτηνά γέμισαν τον...


Η Αλήθεια της Φιλαδέλφειας-Χαλκηδόνας: Άρχισε η απογραφή κτιρίων, έπεται η απογραφή του πληθυσμού\nάλλα χαρακτηριστικά τους. Οι ιδιοκτήτες και οι διαχειριστές των κτιρίων θα κληθούν να συνεργαστούν με το εντεταλμένο και εκπαιδευμένο άτομο της ΕΛ.ΣΤΑΤ., τον Τομεάρχη, για τη συμπλήρωση του ειδικού ερωτηματολογίου, με τη μέθοδο της συνέντευξης.\nΤο κείμενο ανάρτησε administrator στις 6:42 μ.μ.\nΑνώνυμος 5 Φεβρουαρίου 2011 - 1:46 π.μ.\nΑΣ ΚΑΝΟΥΝ ΚΑΙ ΜΙΑ ΑΠΟΓΡΑΦΗ ΑΝΤΡΩΝ ΜΕΤΑ ΑΠΟ ΑΥΤΕΣ ΤΩΝ ΚΤΗΡΙΩΝ ΚΑΙ ΤΟΥ ΠΛΗΘΥΣΜΟΥ. ΘΑ ΕΞΑΧΘΟΥΝ ΧΡΗΣΙΜΑ ΣΥΜΠΕΡΑΣΜΑΤΑ ΓΙΑ ΤΗ ΔΟΜΗ ΤΗΣ ΕΛΛΗΝΙΚΗΣ ΚΟΙΝΩΝΙΑΣ...


Η γεμάτη έμπνευση ιστορία ενός παλαιστή με Σύνδρομο Down - Down Syndrome\nΣάββατο, 30 Αυγούστου 2014 22:19\nΠολλά είχαν γίνει από τη διευκρίνιση του Λευκού Οίκου πως τα αθλήματα που γίνονται στο λύκειο, θα πρέπει να ανοίξουν επίσης και για αθλητές με αναπηρία, μαζί με ευρεία επιδοκιμασία και κάποιο ήσυχο κλαψούρισμα για το πως θα φιλοξενήσει έφηβους αθλητές με μικρότερες ικανότητες από ότι αρτιμελείς αθλητές που θα μπορούσαν επίσης να είχαν κοπεί.\nΣυνήθως αυτές οι σιωπηλές ανησυχίες χάνουν ένα πολύ σημαντικό σημείο από τη διοίκηση. Ο βασικός στόχος πίσω από την διασφάλιση ότι οι αθλητές με αναπηρία φιλοξενούνται είναι για το καλό αυτών των αθλητών με αναπηρία που αμφισβητούνται. Ακόμα, κάποια από τα οφέλη σκοπεύουν να τα δώσουν στα χέρια των αθλητών-αστεριών κάθε ομάδας.\nΜια ιστορία που έγραψε η Amy Donalds των Deseret News, δείχνει ακριβώς πώς αυτές οι παροχές έρχονται σε όλα με την ενσωμάτωση ενός αθλητή με αναπηρία, εξαπλώνοντας μέσω μιας επιτυχημένης ομάδας πάλης της Γιούτα (πολιτεία των Η.Π.Α.).\nΟ νέος αθλητής που λάμπει σε αυτή την ιστορία, είναι ο 16χρονος Άλεξ της ομάδας Τζόρνταν. Ο δευτεροετής αυτός φοιτητής, που έχει σύνδρομο ντάουν, είναι βασικό μέλος της ομάδας πάλης Τζόρνταν. Αυτός αγωνίζεται, και είναι συχνά προικισμένος με νίκες σε αγωνιστικές περιόδους και στην προπόνηση κάθε μέρα, όπου πυγμαχεί με τους συμπαίκτες του και τους βοηθά διδάσκοντας τους όσα μαθαίνει για την δική του δύναμη.\nΟ Άλεξ είναι μέλος της ομάδας ομάδας πάλης του σχολείου από όταν ήταν στο πρώτο έτος, όταν η μητέρα του, έστειλε ένα e-mail στον προπονητή της ομάδας πάλης Τζόρνταν, τον Κρις έγια να του ζητήσει μια χάρη. Ο Άλεξ είχε μεγαλώσει πολύ και έτσι δεν μπορούσε να συνεχίσει να παλεύει και να προπονείται στο σπίτι, έτσι η μητέρα του ήταν απελπισμένη για να βρει μια διέξοδο όπου ο Άλεξ θα μπορούσε να συνεχίσει να διοχετεύει την επιθετικότητά του σε ένα ελεγχόμενο περιβάλλον.\nΟ προπονητής δεν δίστασε. Απλά της είπε να πάει τον Άλεξ εκεί.\n“Έχω έναν 16χρονο γιο με μυαλό 3χρονου” Είπε η μητέρα του Άλεξ, Νάταλι, στο Deseret News. “'Εχει μεγαλώσει πάρα πολύ για μένα για να τον χειρίζομαι, σκέφτηκα πως μπορούσα να του το πω ότι -όταν προσπάθησε να παλέψει με ανθρώπους στο σπίτι- 'Εεε, παλεύουμε μόνο στο μάθημα-, θα μπορούσε να μάθει που είναι επιτρεπόμενη αυτή η συμπεριφορά.\n“Ειλικρινά πίστεψα πως είναι ένα αστείο [όταν το Κρις ο προπονητής είπε στην Νάταλι να στείλει τον Άλεξ για εξάσκηση]. Δεν πίστευα πως αυτό ήταν μια σοβαρή πιθανότητα. Μπορεί να παλέψει, αλλά δεν ξέρει καθόλου καμία κίνηση. Ο προπονητής είπε, 'Για αυτό είναι η προπόνηση'. Ήταν στην ομάδα από αυτό το σημείο και μετά.”\nΟ Άλεξ δεν είναι να ανάγκη να πάρει το χώρο κάποιου άλλου εφήβου στην ομάδα Τζόρνταν, αλλά απαιτεί ξεχωριστεί διαμονή. Κάθε φορά που παλεύει, οι αντίπαλες ομάδες πρέπει να είναι ιδιαίτερα προσεκτικές με το αν χτύπησε κατά την διάρκεια της πάλης. Προς έκπληξη, ο προπονητής είπε ότι κάθε σχολείο όπου η ομάδα ζήτησε να συμπεριλάβει τον Άλεξ στη δράση, το έχει κάνει χωρίς κανένα δισταγμό.\nΗ Νάταλι είπε στα Deseret News ότι δεν ήθελε ο γιος να πάρει την θέση κάποιου άλλου παίκτη.\nΣε κάθε περίπτωση ο Άλεξ δεν το έχει κάνει αυτό. Αντί αυτού, ο ίδιος μαθαίνει πολλά για τον εαυτό του, κερδίζοντας χαρά και εκτίμηση για τις ίδιες του τις ικανότητες και την σκληρή δουλειά όλο αυτό το διάστημα.\n“Έχει κάτι τώρα για το οποίο μπορεί να είναι περήφανος.” είπε η μητέρα του. “Δεν ήταν ότι απλά τον έστειλα για να εξασκείται. Ήταν πράγματι ικανός να παλέψει κατά τη διάρκεια των αγώνων και έχασε μία φορά ενώ κέρδισε πέντε. Του δόθηκε η νίκη, όμως οι άλλοι αντίπαλοι ήταν πολύ ευγενικοί, και τον έκαναν να το κερδίσει.” Ξέσπασε σε δάκρυα για το πως τον παρακολουθούσε να γιορτάζει την πρώτη του νίκη σε ένα αγώνα πάλης.\n“Έκλαψα. Ήταν συνεπαρμένος.” είπε η Νάταλι. “Κάλεσε όλα του τα αδέρφια. Κάλεσε τον βιολογικό του πατέρα. Κάλε τους πάντες και του είπε, 'Κέρδισα!' Ήταν πάρα πολύ ενθουσιασμένος.”\nΑυτό είναι λοιπόν το θέμα που αναφερόταν η διευκρίνιση του Λευκού Οίκου. Ο οργανισμός Prep rally είναι ευλογημένος να καλύπτει κάθε αριθμό από όμοιες περιπτώσεις τα τελευταία χρόνια. Είναι πολύ μαγικές στιγμές αυτές σε αυτά τα αθλήματα και ελπίζουμε πως αυτός ο οργανισμός θα βοηθήσει ακόμα περισσότερα και θα φέρει άλλα άτομα με αναπηρία στο χώρο των αθλημάτων.


Δύναμη ψυχής: «Στα 17 μου η έγνοια μου ήταν, να κόψω το πόδι μου ή όχι;», 24Sports & News\nEncarnita Ιωάννου - «Δεν ρώτησα ποτέ το γιατί, ήξερα πάντα την απάντηση»\n«Οτιδήποτε ερμηνεύω το λέω μέσα από την ψυχή μου με πάθος»\n02 ΔΕΚΕΜΒΡΙΟΥ 2019 - 15:51\nΚαθημερινά στους δρόμους της Κύπρου συμβαίνουν τροχαία ατυχήματα... Κάποια από αυτά καταλήγουν σε τραγωδίες στερώντας την ζωή σε ανθρώπους, οι οποίοι αφήνουν πίσω τους πολλές φορές οικογένειες, παιδιά και αγαπημένα πρόσωπα να αναρωτιούνται το γιατί και κάποια άλλα στερούν κομμάτια όχι μόνο της ψυχής αλλά και του σώματός τους.\nΥπάρχουν άνθρωποι, που πολλές φορές σου υπενθυμίζουν τι πάει να πει δύναμη ψυχής και πόσο σημαντικό είναι να νιώθουμε ευλογημένοι και ευγνώμονες για τα όσα απλόχερα μας προσφέρει η ζωή.\nΜία από αυτές τις περιπτώσεις είναι και η Encarnita Ιωάννου. Μια κοπέλα που, όπως μας ανέφερε, αναγκάστηκε να πάρει σκληρές αποφάσεις και να ωριμάσει νωρίς, στα 17 της χρόνια, λόγω ενός τροχαίου ατυχήματος που της στέρησε το αριστερό της πόδι.\nΤον Γενάρη του 2010 η Encarnita ενεπλάκη σε τροχαίο ατύχημα όταν ο οδηγός του οχήματος στο οποίο ήταν συνοδηγός έχασε τον έλεγχο του αυτοκινήτου με αποτέλεσμα την βίαιη σύγκρουσή τους. Θυμάται να ξυπνάει στο Γενικό Νοσοκομείο Λευκωσίας, ενώ αρχικά είχε μεταφερθεί στο Γ.Ν Λάρνακας με αιμορραγία στον θώρακα και τους γιατρούς να προσπαθούν να σώσουν τα πόδια της. Στην κρίσιμη κατάσταση που βρισκόταν έπρεπε άμεσα να μεταφερθεί στο Ισραήλ ώστε ειδικοί γιατροί να χειριστούν την περίπτωσή της, ούτως ώστε να μην χρειαστεί να κοπούν και τα δύο της πόδια.\nΚάπως έτσι, λοιπόν, δύο μέρες αργότερα μεταφέρθηκε στο Ισραήλ, στο οποίο χρειάστηκε να μείνει για περίπου 1,5 χρόνο. Εκεί, αφού σταμάτησαν την αιμορραγία στον θώρακα, η Encarnita έπρεπε να μάθει να αναπνέει και πάλι από την αρχή. Όμως, η ιστορία της δεν τελειώνει εδώ. Οι γιατροί ήταν σε μια συνεχή προσπάθεια να σώσουν τα πόδια της. Μέσα σε 1,5 χρόνο υποβλήθηκε σε 15 χειρουργικές επεμβάσεις. Όπως μας αναφέρει, μπόρεσαν να κρατήσουν το δεξί της πόδι και να το «συναρμολογήσουν σαν παζλ» με πλατίνες, αφού τα κόκκαλα είχαν συνθλιβεί. Για το αριστερό της πόδια πέρασε μέσα από μια τεράστια διαδικασία εγχειρήσεων που κόστισαν πολλές χιλιάδες βασανίζοντάς την αρκετά... Στο επάνω μέρος του ποδιού χρησιμοποιήθηκαν και πάλι πλατίνες ενώ για το κάτω μέρος το οποίο ήταν ανοιχτή πληγή και είχε μείνει σχεδόν μόνο το κόκκαλο, εκτός από τις εγχειρήσεις χρειαζόταν επί καθημερινής βάσεως να ναρκώνεται για να μπορούν οι γιατροί να το καθαρίζουν χωρίς να νιώθει τον πόνο.\n«Οι μεγάλες εγχειρήσεις ήταν 3, όπου χρειάστηκε να μεταφερθούν κομμάτια από το υπόλοιπο μέρος του σώματος στο πόδι. Στην πρώτη εγχείριση χρησιμοποίησαν μυς από τους κοιλιακούς αλλά δυστυχώς δεν πέτυχε. Η επόμενη επέμβαση ήταν μια παλιά μέθοδος την οποία δοκίμασαν, ονομάζεται cross leg. Ουσιαστικά ράβεται το ένα πόδι επάνω στο άλλο.»\nΧρειάστηκε να μείνει έτσι για περίπου 10 μέρες και, όπως μας εξομολογήθηκε, η κατάσταση ήταν αρκετά τραγική μιας και δεν μπορούσε ούτε το μπάνιο να χρησιμοποιήσει. Για ακόμη μια φορά η επέμβαση δεν ήταν πετυχημένη οδηγώντας την σε ακόμη μία μεγάλη εγχείρηση στην οποία προσπάθησαν να μεταφέρουν μυς από την πλάτη στο πόδι χωρίς καμία επιτυχία και πάλι.\n«Εκεί ήταν που κουράστηκα πολύ μετά από τόσο καιρό, τόσα φάρμακα, τόσες επεμβάσεις, είπα ότι φτάνει. Ήμουν σε δίλημμα και σκεφτόμουν ότι και να είχα το πόδι μου μπορεί να μην ήταν λειτουργικό. Κάπως έτσι πήρα την απόφαση να μου αφαιρέσουν το πόδι από το γόνατο και κάτω παρόλο που οι γιατροί και η οικογένειά μου επέμεναν να ξαναπροσπαθήσω. Παρά τις αντιρρήσεις τους τελικά έγινε αυτό που αποφάσισα και όταν τελείωσε η επέμβαση ο γιατρός μού είπε ότι ήταν η πιο σοφή επιλογή, αφού μετά την αφαίρεση αντιλήφθηκαν ότι ποτέ δεν θα πετύχαινε καμία εγχείρηση.» Αυτό που δεν μπορούσαν να δουν πριν την τελική επέμβαση ήταν ότι το κάτω μέρος του ποδιού δεν τρεφόταν καθόλου.\n«Υπήρξαν στιγμές που δεν άντεχα άλλο, ήθελα να φύγω, να επιστρέψω στην Κύπρο και να φάω αφέλια» μας είπε χαμογελώντας. «Ήθελα να υποδυθώ ότι δεν συμβαίνει τίποτα, να επιστρέψω για λίγο στην Κύπρο και να συνέχιζα αργότερα». Με το χαρακτηριστικό της πείσμα για άλλη μια φορά τα κατάφερε με ρίσκο να επιστρέψει για ένα μήνα. «Έφαγα αφέλια, ψαρομεζέδες και επέστρεψα πίσω ανανεωμένη, κάτι που έκανε τους γιατρούς μου να χαρούν πολύ αφού είχα αρχίσει να μην τρώω».\nΜετά το τέλος η Encarnita επέστεψε στην Κύπρο όπου χρειάστηκαν πολλές φυσιοθεραπείες και, όπως μας ανέφερε, έπρεπε να μάθει να κινείται με τα χέρια της.\n«Έπρεπε να μάθω να κινούμαι και να κατεβαίνω τα σκαλιά του σπιτιού μου με τα χέρια... Να κάθομαι και να κατεβαίνω, πώς να χρησιμοποιώ το μπάνιο και την τουαλέτα, να στηρίζομαι στις πατερίτσες μόνο με το ένα πόδι. Θέλει να έχεις πολύ δυνατά χέρια και κορμό για να στηρίξεις το σώμα σου. Όλα αυτά πριν να έχω το πρόσθετο πόδι μου.»\nΕυτυχώς για την Encarnita το παρελθόν της ως αθλήτριας στο άλμα επί κοντώ την βοήθησε αρκετά, αφού το σώμα της ήταν δυνατό για να αντέξει τις επεμβάσεις αλλά και αργότερα στην αποκατάσταση και τον τρόπο μετακίνησής της.\nΌπως μας ανέφερε, το πρώτο πράγμα που μπορεί να πάθει ένας άνθρωπος που χάνει ένα από τα κάτω άκρα του και δεν αθλείτο προηγουμένως είναι η σκολίωση.\n«Είμαι ένας άνθρωπος που σκέφτεται πολύ βαθιά και έχω πείσμα στην ζωή μου. Δεν σκέφτηκα στιγμή ότι με το να χάσω το πόδι θα πρέπει να αφήσω πίσω τα πράγματα που αγαπώ. Θεώρησα ότι μπορώ να κάνω ό,τι θέλω και με το προσθετικό πόδι. Αν το ήθελα, θα μπορούσα να πάω και στους Παραολυμπιακούς αγώνες».\nΠαρόλο που της ζητήθηκε να ξεκινήσει προπονήσεις για τους αγώνες στο άλμα επί κοντώ, η ίδια δεν το ήθελε. Προτίμησε να το συνεχίσει ερασιτεχνικά κάνοντάς το για αυτήν χωρίς να χρειάζεται να περνάει ατελείωτες ώρες στην προπόνηση.\nΣημειώνεται ότι για να μπορέσει να προπονηθεί χρειάζεται το λεγόμενο προσθετικό «Run Flex» το οποίο δεν έχει, όμως χρησιμοποίησε, μερικές φορές για παρουσιάσεις στην Κύπρο. Ακόμη οι τιμές των προσθετικών ποδιών ξεκινούν από 4 χιλιάδες. Χρειάζεται να γίνεται αλλαγή στα πρόσθετα μέλη κάθε περίπου 4 χρόνια, κάτι που κοστίζει αρκετά χρήματα.\nΌπως μας τόνισε, το κράτος την βοήθησε αρκετά, τόσο κατά την περίοδο των επεμβάσεων όσο και τώρα για την αγορά των προσθετικών μελών. «Εννοείται ότι δεν μπορούν να σου παρέχουν τα πάντα. Μου χορήγησαν τα χρήματα για το κανονικό μέλος, όμως δεν ήταν εφικτό να μου παρέχουν τα χρήματα και για το αθλητικό ή για το κολύμπι μιας και είμαστε νησί».\nΗ Encarnita είναι ένας άνθρωπος που δεν τα βάζει εύκολα κάτω, όποιες προκλήσεις και αν πρέπει να αντιμετωπίσει. Ίσα-ίσα που πεισμώνει να τα καταφέρει και μόνη της. Ένα παράδειγμα στο οποίο αναφερθήκαμε ήταν τα πάρκινγκ για ΑμΕΑ άτομα, στα οποία, όπως μας είπ,ε δεν μπορεί να παρκάρει αφού είναι σχεδόν πάντα κατειλημμένα.\n«Μπορώ να συμβιβαστώ με αυτό, είμαι ένα άτομο δραστήριο και δεν με εμποδίζει το να αφήσω το αμάξι μου κάπου μακριά και να χρειαστεί να περπατήσω. Υπάρχει κόσμος στην δική μου κατάσταση που μπορεί να μην το αντέχει, και κυρίως άτομα που χρειάζονται αυτές τις θέσεις περισσότερο από εμένα.»\nΔεν αφήνει το ατύχημά της να ορίσει την ζωή της και την καθημερινότητά της. «Μπορώ να κάνω ό.τι κάνουν όλοι και ακόμα περισσότερα έτσι σκέφτομαι, ότι συνέχεια έχω προκλήσεις στην ζωή μου».\nΟ τρόπος με τον οποίο βλέπει την ζωή άλλαξε, όπως μας είπε και η ίδια, 180 μοίρες. «Με ωρίμασε πολύ πιο γρήγορα από ό,τι έπρεπε αλλά δεν ένιωσα ότι έχασα πράγματα αφού έζησα μια πολύ έντονη και γεμάτη εφηβεία». Ωστόσο, ήταν μόλις 17 και ένιωθε πολύ πιο μεγάλη από την ηλικία της. «Σκέψου ένα 17χρονο που αγχώνεται και σκέφτεται όταν πάει έξω τι θα φορέσει... Εμένα η έγνοια μου ήταν: να κόψω το πόδι μου ή όχι; Από όλο αυτό έμαθα τι είναι η αγάπη, τι είναι ο πόνος, το οποίο είναι πολύ σημαντικό γιατί μπορώ να πω ότι ο φυσικός πόνος που ένιωσα ήταν πολύ άσχημος, όμως τον άντεχα. Ο συναισθηματικός πόνος είναι αυτός που με πονάει περισσότερο». Μέσα από αυτό κατάφερε να μάθει καλύτερα τον εαυτό της και να νιώσει ολοκληρωμένη. Έμαθε τι πάει να πει αληθινή αγάπη αφού καθ’ όλη την πορεία της είχε πολλούς ανθρώπους δίπλα της που την γέμιζαν. Την δύναμη την αντλούσε από τον εαυτό της.\nΑυτό, όμως, που έμαθε περισσότερο μέσα από την εμπειρία της είναι η απλότητα, που όπως τόνισε είναι το πιο σημαντικό και ωραίο πράγμα για εκείνη, Ελπίζει ότι ο κόσμος θα αρχίσει πλέον να μαθαίνει και να το αντιλαμβάνεται τι πάει να πει αυτό. «Το να θέλω να τρέξω τώρα και να μην μπορώ και να πρέπει να ακολουθώ συνεχώς μια διαδικασία για να γίνει, μου έμαθε ότι τα απλά πράγματα, αφού μπορούμε, πρέπει να τα κάνουμε. Είναι δύσκολο κανείς να αντιληφθεί την απλότητα, δεν πρέπει να είμαστε άπληστοι».\nΚάνοντας χιούμορ ακόμη μας είπε ότι πολλοί την θεωρούν «γαϊδούρα» επειδή δεν θα συγκινηθεί με γεγονότα τα οποία μπορεί να ακούσει «Δεν μπορείς να έχεις την απαίτηση από τον άλλο να αντιλαμβάνεται αυτό το πράγμα αλλά ούτε εγώ μπορώ να δεχτώ να δραματοποιούμε καταστάσεις όταν πρόκειται για κάτι ουσιαστικά απλό και ανόητο. Θα βοηθήσω όσο μπορώ, αλλά δεν θα δώσω τόσο βάρος στην κατάσταση. Εγώ θα σου πω πώς μπορείς να το λύσεις, αλλά δεν μπορώ να μοιραστώ τον πόνο μαζί σου για κάτι απλό».\nΗ Encarnita προσπάθησε να σπουδάσει στο Λονδίνο Audio Production, όμως δεν τα κατάφερε οικονομικά, έτσι ένα χρόνο μετά επέστρεψε πίσω. Πριν το ατύχημα, το πλάνο της ήταν να τελειώσει το σχολείο και να σπουδάσει Performance.\n«Εκτός του ότι λατρεύω την μουσική και με γεμίζει όπως και όλο τον κόσμο και τον βοηθάει σε ό,τι και να περνάει, ο λόγος που τραγουδάω είναι επειδή λατρεύω να βλέπω συναισθήματα, σε κάθε τραγούδι που θα ερμηνεύσω θέλω ο κόσμος να το νιώθει εκείνη την στιγμή».\nΤα Σάββατα η Encarnita τραγουδάει σε μπαράκι στην Λάρνακα, το «Coffee Shop 29», και ερμηνεύει ακουστικά κυρίως ελληνικό έντεχνο και ξένο ροκ. Με δύο φωνές και μια κιθάρα στις εμφανίσεις της βλέπει ότι μεταδίδουν στον κόσμο που βρίσκεται εκεί όλα τα συναισθήματα που θέλει να τους περάσει. «Μου αρέσει που το βλέπω αυτό, αυτός είναι ο στόχος μου. Την ώρα που θα δώσω κάτι στον κόσμο εγώ το νιώθω 100 φορές και θέλω και αυτοί να το εισπράττουν. Την περισσότερες φορές καταφέρνω να παίρνω την προσοχή του κόσμου...Οτιδήποτε ερμηνεύω το λέω μέσα από την ψυχή μου με πάθος»».\nΘα ήθελε να κυκλοφορήσει ένα δικό της άλμπουμ με μουσική η οποία θα την εκφράζει απόλυτα και αυτοί που θα γράψουν τραγούδια για αυτήν να μπορέσουν να μπουν για λίγο στο μυαλό της. Βλέπει τον εαυτό της μετά από χρόνια να συνεχίζει το τραγούδι ίσως σε μεγαλύτερες μουσικές σκηνές όπου περισσότερος κόσμος θα μπορεί να εισπράξει αυτό που προσφέρει μέσα από το τραγούδι την στιγμή που μοιράζεται την ψυχή της επάνω στην σκηνή.\nΣτην καθημερινή της ζωή συναντιέται με φίλους και κάνει πρόβες. Μέχρι πρόσφατα γυμναζόταν αρκετά, όμως πάντα θα αφιερώσει χρόνο στο τραγούδι στο σπίτι με την κιθάρα της. Κάποιες φορές ακόμη, συναντιέται με άτομα τα οποία έχουν χάσει και αυτοί μέλη τους, «Αυτό που τους λέω πάντα και είναι το κυριότερο είναι να μπαίνουν στην φωτιά και να βγαίνουν. Τέτοιες καταστάσεις δεν έχουν μέση λύση, ή θα βγεις δυνατός ή θα το αφήσεις να σε ''φάει''»\nΗ Encarnita στα 27 της μένει ακόμη με τους γονείς της αφού οικονομικά δεν μπορεί να αντεπεξέλθει για να μετακομίσει σε ένα δικό της διαμέρισα ώστε να έχει τον δικό της χώρο. «Δυστυχώς τα χρήματα δεν είναι αρκετά για να μπορέσω να φύγω από το σπίτι μου, μακάρι να ήταν. Δεν με νοιάζει πού θα είναι αυτό το μέρος, με νοιάζει μόνο να έχω τον δικό μου χώρο. Ευτυχώς έχω μια πολύ αγαπημένη και εξαιρετική οικογένεια που ήταν, είναι και θα είναι πάντα δίπλα μου σε όλα και με στηρίζουν. Μου προσφέρουν το πολυτιμότερο πράγμα που υπάρχει... την αγάπη τους. Νιώθω ο πιο τυχερός άνθρωπος που τους έχω»\n«Δεν ρώτησα ποτέ το γιατί, αυτή την λάθος ερώτηση, το γιατί σε εμένα, ήξερα πάντα την απάντηση. Εγώ μπορώ να το αντέξω, γι' αυτό.»\n«Μακάρι να μην χρειαζόταν ο κόσμος να περάσει το οτιδήποτε για να αντιληφθεί αυτά τα πράγματα. Δεν με έκανε δυνατή η εμπειρία μου, ήμουν ήδη, με έκανε ακόμα πιο δυνατή. Αναγκάζεσαι να δυναμώσεις περισσότερο από αυτό που είσαι.»\n«Σε όσους περνούν δύσκολα, δεν μπορείτε να βρείτε από αλλού δύναμη παρά μόνο από μέσα σας.»\nEncarnita Ιωάννου | Τροχαίο | Ατύχημα | Τραγούδι | Μουσική | Πόδι | Προσθετικό |


Α’ Ισπανίας: Μπέτις – Μάλαγα – betcorner.gr – Η Ανάλυση Στοιχήματος εδώ\nΑ’ Ισπανίας: Μπέτις – Μάλαγα\nΣήμερα στις 21:45, η Μπέτις υποδέχεται την Μάλαγα για την 6η αγωνιστική του Ισπανικού πρωταθλήματος.\nΓήπεδο: Benito Villamarin (52.500)\nΜπέτις: Δεν κατάφερε να πάρει θετικό αποτέλεσμα από το ντέρμπι Σεβιγιάνο την Τρίτη και ηττήθηκε από την Σεβίλλη 1-0, εκτός έδρας. Η ομάδα, όμως, και ιδιαίτερα ο Γκάις Πογέτ εξέφρασαν πολλά παράπονα από τη διαιτησία στο συγκεκριμένο ματς. Στα προηγούμενα δύο φετινά παιχνίδια πρωταθλήματος που έδωσε στην έδρα της, ήρθε ισόπαλη απέναντι στη Ντεπορτίβο Λα Κορούνια (0-0) και στη Γρανάδα (2-2). Πέρα από αυτές τις δύο ισοπαλίες μετράει επιπλέον μια νίκη και δυο ήττες στο πρωτάθλημα. Πολλά τα προβλήματα στον αποψινό αγώνα απέναντι στη Μάλαγα. Εκτός θα μείνουν οι Μαντί (Α), Μαρτέν (Μ), Σανάμπρια (Ε), ενώ αμφίβολοι είναι ο μπακ Ντουρμίσι και ο επιθετικός Ρουμπέν Κάστρο (5/4).\nΜάλαγα: Την προηγούμενη αγωνιστική κατάφερε και πήρε την πρώτη της νίκη στο φετινό πρωταθλημα απέναντι στην Εϊμπάρ, της οποία επικράτησε με 2-1, εντός έδρας. Παρόλο που βρέθηκε πίσω στο σκορ από το 42′, κατάφερε να ανατρέψει το εις βάρος της αποτέλεσμα με δύο τέρματα στο 44′ και 76′ της αναμέτρησης. Οι Ανδαλουσιανοί στα δύο εκτός εδρας παιχνίδια που έχουν δώσει στο τρέχον πρωτάθλημα, ήρθαν ισόπαλοι με 2-2 στην έδρα της Εσπανιόλ, ενώ ηττήθηκαν από την Λας Πάλμας με 1-0. Απόντες από τη σημερινή αναμέτρηση θα είναι οι Ουέλιγκτον (Α), Χουάν – Κάρλος (μπακ) και Ρέθιο (Μ).\nΜπέτις(4-2-3-1): Αδάν – Πιτσίνι, Μπρούνο, Πετσέλα, Ντουρμισί (Άλεξ Μαρτίνεθ) – Πέτρος, Μπράσανατς – Μουσοντά, Χοακίν, Ρουμπέν Κάστρο (Θεμπάγιος) – Αλεγκρία\nΜαλαγα(4-4-2): Καμενί – Ροζάλες, Κονέ, Ντιέγκο Γιορέντε, Ρίκα – Χουάνπι, Καμάτσο, Κουζμάνοβιτς, Γιόνι (Τσόρι Κάστρο) – Σάντρο, Σάρλες (Εν Νεσιρί)\nΗ Μπέτις προέρχεται από την ήττα στο ντέρμπι απέναντι στη Σεβίλλη, ενώ η Μάλαγα από το πρώτο τρίποντο στο πρωτάθλημα. Δύσκολη η επιλογή κάποιου σημείου. Θα επιλέξουμε το G/G στη συγκεκριμένη αναμέτρηση.\nRelated Items:top, Ισπανικό πρωτάθλημα, Μάλαγα, Μπέτις, Πρωτάθληκα Ισπανίας\nΗ εξάδα των γηπεδούχων\nΑ’ Γερμανίας: Ντόρτμουντ – Φράιμπουργκ


«Ο κ. Σπίρτζης δεν ξεχνά την παλιά του ταυτότητα, αυτή του παλαιοκομματισμού που εξυπηρετεί τις συντεχνίες. Νομίζουν ότι είμαστε στην εποχή που μετράς τα ταξί και μετράς ψήφους. Λένε: "κοίτα πόσα κίτρινα αμάξια στην Κηφισίας. Αν πω κάτι υπέρ των συνδικαλιστών θα με ψηφίσουν όλοι αυτοί". Ο κόσμος έχει αλλάξει, όμως, και οι επαγγελματίες οδηγοί ταξί έχουν αλλάξει. Η συντριπτική πλειοψηφία των ταξιτζήδων έχει προσαρμοστεί σε μία νέα πραγματικότητα. Αυτή η νέα πραγματικότητα περιλαμβάνει και το Beat και πιθανόν κι άλλες εταιρείες αύριο. Δεν θα πρέπει να τη χαλάσουμε», τόνισε ο Σταύρος Θεοδωράκης σε συνέντευξη που παραχώρησε στην τηλεόραση του ΣΚΑΪ, στους Δημήτρη Οικονόμου και Μαρία Αναστασοπούλου, αναφερόμενος στο νομοσχέδιο που μετατρέπει κάθε ηλεκτρονική πλατφόρμα, όπως για παράδειγμα η Beat, σε εταιρεία παροχής μεταφορικού έργου. Ο Σταύρος Θεοδωράκης επεσήμανε ότι είναι αυτονόητο και επιβεβλημένο να αξιολογούν οι πολίτες όλες τις υπηρεσίες για τις οποίες πληρώνουν - από τον δάσκαλο του παιδιού τους, μέχρι τον γιατρό, μέχρι μια ταβέρνα, μέχρι το ταξί που χρησιμοποιούν. Ενώ συνέχισε λέγοντας: «εγώ λέω ξεκάθαρα ότι δεν είμαι με την πλευρά του παλαιοκομματισμού -του παλαιοκομματισμού της ΝΔ που ήρθε και συνάντησε τον παλαιοκομματισμό του ΣΥΡΙΖΑ- που προσπαθεί να επιβάλει τους όρους του παρελθόντος».\nΟ Σταύρος Θεοδωράκης μιλώντας για το νομοσχέδιο για την ταυτότητα φύλου υπογράμμισε ότι το Ποτάμι δεν θα εμπλακεί σε μικροπολιτικά παζάρια την ώρα που διακυβεύονται ζητήματα δικαιωμάτων. «Δεν μπήκαμε στη Βουλή για να ψηφίζουμε ό,τι ψηφίζουν και οι ΑΝΕΛ. Έχουμε τον δικό μας λόγο. Αν κάτι είναι σωστό, κοινωνικά δίκαιο και διορθώνει ένα μεγάλο πρόβλημα που υπάρχει στην κοινωνία, τότε το ψηφίζουμε. Μικροκομματικά παζάρια για να κερδίσουμε ένα πρωτοσέλιδο, γιατί περί αυτού πρόκειται, δεν κάνουμε. Εμείς, λοιπόν, για ένα πρωτοσέλιδο δεν θα πουλήσουμε την ψυχή μας. Η κυβέρνηση δεν θα πέσει από το νομοσχέδιο για την ταυτότητα φύλου. Διαφωνώ με τη γραμμή Νέας Δημοκρατίας και του ΠΑΣΟΚ. Είμαστε απόλυτοι ως προς τις ευθύνες αυτής της κυβέρνησης, αλλά δεν παζαρεύουμε με τις ζωές των συνανθρώπων μας», δήλωσε χαρακτηριστικά.\nΑναφερόμενος στο γεγονός ότι πολλοί υποψήφιοι για την ηγεσία του νέου φορέα δεν τοποθετούνται πάνω σε θέματα επικαιρότητας και πολιτικής και αρκούνται σε γενικόλογες τοποθετήσεις ο Σταύρος Θεοδωράκης τόνισε «συνθήματα όπως: "δημοκρατία, ειρήνη, αλληλεγγύη" όλοι τα λέμε, δεξιοί, αριστεροί, κεντρώοι. Πρέπει όλοι να πουν όμως κάτι παραπάνω». Τέλος, ως προς τις αντιστάσεις που προβάλουν μερικοί για το θέμα της ηλεκτρονικής ψηφοφορίας, ο Σταύρος Θεοδωράκης τόνισε ότι δεν είναι απλώς ένα διαδικαστικό ζήτημα, όπως το παρουσιάζουν αρκετοί δημοσιογράφοι, αλλά ένα «ύψιστο πολιτικό ζήτημα καθώς αφορά τη συμμετοχή του κόσμου». Παρουσίασε, μάλιστα, τη δική του πρόταση για να μπορέσουν να συμμετάσχουν περισσότεροι πολίτες, χρησιμοποιώντας το αποδεδειγμένα αξιόπιστο –από προηγούμενες εκλογικές αναμετρήσεις- σύστημα Ζευς.\nΕπόμενο Η Ελλάδα πρωταγωνιστής και όχι ουραγός των εξελίξεων στην Ευρώπη


Ζώδια σήμερα 25/2: Ακολούθησε το ένστικτό σου - Astrology.gr\nVIDEO-ΠΡΟΒΛΕΨΕΙΣ 24 Φεβ 2019\nΖώδια σήμερα 25/2: Ακολούθησε το ένστικτό σου\nΖώδια Σήμερα | Δευτέρα 25 Φεβρουαρίου 2019\nΗ Σελήνη παραμένει στον Σκορπιό, δημιουργώντας μας μια η συναισθηματική ένταση. Η ζήλια, η απολυτότητα κι η δυσπιστία μας έχουν στην... τσίτα. Υποψιαζόμαστε ότι παντού κρύβεται μια «απειλή», ένας... εχθρός, κάποιο πρόσωπο που θέλει το κακό μας, να επωφεληθεί από μας ή δε μας λέει την αλήθεια, γι' αυτό έχουμε επιφυλακτική στάση, είμαστε παρατηρητικοί και δίνουμε σημασία στην πιο απλή κίνηση ή σχόλιο. Επειδή όμως το ένστικτό μας είναι ισχυρό, καλό θα ήταν να το εμπιστευτούμε και να μην λειτουργήσουμε προκατειλημμένα εξ αιτίας αρνητικών σκέψεων και βιωμάτων γιατί ενδέχεται να πέσουμε τελείως έξω.\n➳Μηνιαίες προβλέψεις από 19/2 έως 20/3 - Ο μήνας των Ιχθύων\nΣκορπιοί έχετε τον έλεγχο των καταστάσεων. Αυτό από μόνο του θα έπρεπε να σας δίνει σιγουριά και να σας ωθεί να κυνηγήσετε ό,τι επιθυμείτε. Όμως, αν κοιτάτε τους πάντες με μισό μάτι και υποψιάζεστε ότι κάποιος θα σας τη φέρει, καταναλώνετε την ενέργειά σας τσάμπα.\nΤαύροι, Λέοντες και Υδροχόοι θα έρθετε αντιμέτωποι με απολυτότητα και ξεροκεφαλιά. Αν επιμείνετε και πάτε κι εσείς στην κόντρα, το πιο πιθανό είναι να καταλήξετε είτε τσακωμένοι είτε να σημάνετε άτακτη υποχώρηση, αφού δεν πρόκειται να γυρίσετε κανενός τα μυαλά.


Τραγωδία στην Αίγινα-Για ΠΡΩΤΗ ΦΟΡΑ ο Φλαμπουράρης μιλά για... - Star.gr\nΠΟΛΙΤΙΚΗ - ΟΙΚΟΝΟΜΙΑ Σάββατο, 27 Αυγούστου 2016, 17:05\nΤραγωδία στην Αίγινα-Για ΠΡΩΤΗ ΦΟΡΑ ο Φλαμπουράρης μιλά για όσα λέγονται!\nΑισιόδοξος ότι όλα θα πάνε καλά στην Ελλάδα – Δεν βλέπει εκλογές και κόφτη!\nΣυνέντευξη εφ’ όλης της ύλης στην «Εφημερίδα των Συντακτών» έδωσε ο Αλέκος Φλαμπουράρης, ο οποίος μίλησε μεταξύ άλλων και για τη φημολογία σχετικά με την πρόσφατη ναυτική τραγωδία στην Αίγινα, όπου έχασαν την ζωή τους τέσσερα άτομα!\nΌπως είχαμε αναφέρει παλιότερα στο star.gr, ο υπουργός Επικρατείας Αλέκος Φλαμπουράρης, ο υπουργός Οικονομίας Γιώργος Σταθάκης και ο υπουργός Ναυτιλίας Θοδωρής Δρίτσας προχώρησαν σε μηνύσεις με αφορμή δημοσιεύματα περί εμπλοκής των τριών υπουργών στην υπόθεση της τραγωδίας στην Αίγινα.\n«Η Αριστερά έχει δώσει μεγάλους αγώνες για την ελευθερία της γνώμης και την ελευθεροτυπία. Η Δικαιοσύνη καλείται και στην περίπτωσή μας (σ.σ. τραγωδία στην Αίγινα) να προστατεύσει την ανθρώπινη αξιοπρέπεια και τη δημοκρατία. Αντίστοιχα, υποχρέωση του πολιτικού συστήματος είναι να προστατεύσει την ποιότητα του δημόσιου λόγου», είπε χαρακτηριστικά ο κύριος Φλαμπουράρης.\nΣτο μέτωπο της οικονομίας, ο υπουργός Επικρατείας εμφανίστηκε αισιόδοξος ότι οι διαπραγματεύσεις για τη δεύτερη δόση και τη διευθέτηση του χρέους θα έχουν αίσιο τέλος, και πως ο κόφτης δεν θα ενεργοποιηθεί.\nΟ ίδιος απέκλεισε το σενάριο των πρόωρων εκλογών, ενώ παραδέχτηκε πως η κυβέρνηση πρέπει «να ενισχυθεί πολλαπλώς» μέσα από το συνέδριο του Οκτωβρίου, ώστε να μπορέσει να επιτελέσει το «νέο ρόλο της: την κοινωνική γείωση της κυβερνητικής πολιτικής». «Ο ΣΥΡΙΖΑ έρχεται από μακριά ��αι πάει μακριά. Συγκρούστηκε με τον εαυτό του και τις βεβαιότητές του και καλείται βιαίως να καταλάβει ότι κάποιες φορές αλλάζεις "θέσεις" για να μην αλλάξεις αξίες», πρόσθεσε.\nΟ κύριος Φλαμπουράρης ξεκαθάρισε επίσης ότι ιδιωτικοποιήσεις θα γίνουν, αλλά με αξιοποίηση της ελληνικής περιουσίας και όχι με ξεπούλημά της, χαρακτηρίζοντας «καθημερινό στοίχημα» την προσέλκυση νέων επενδυτών.\nΣχολιάζοντας την παρουσία του κ.Τσίπρα στη σύνοδο των σοσιαλδημοκρατών, ο κ.Φλαμπουράρης τόνισε ότι η θέση του ΣΥΡΙΖΑ για ανατροπή της πολιτικής λιτότητας είναι σαφής και πως όποιος στοιχίζεται έμπρακτα σε αυτή την προσπάθεια είναι σύμμαχος. Ο ίδιος σημείωσε ότι ο Αλέξης Τσίπρας καλεί τους σοσιαλδημοκράτες ηγέτες «να μετατοπιστούν αριστερά, αίροντας τη στήριξή τους στη νεοφιλελεύθερη πολιτική, ώστε η μετατόπισή τους, συναρτώμενη με τις κοινωνικές διεργασίες, να οδηγήσει σε αλλαγή του συσχετισμού δυνάμεων υπέρ των λαϊκών συμφερόντων».\nΜαρτυρία- ΦΩΤΙΑ από τραυματία της λάντζας: «Στο ταχύπλοο είδα δύο που δεν ήταν ηλικιωμένοι»\nΕκκρεμεί απόφαση του Πειθαρχικού ΕΔΩ ΚΑΙ 5 ΧΡΟΝΙΑ για υπόθεση του γιατρού του Λυκουρέζου\nTραγωδία Αίγινας: Τι οδήγησε στην προφυλάκιση του 77χρονου χειριστή του ταχύπλοου\nΤΕΛΕΥΤΑΙΑ ΕΞΕΛΙΞΗ: Στην Βουλή η τραγωδία της Αίγινας –Στριμώχνουν τον Δρίτσα\nΜήνυση κατά του Μακελειού για την Αίγινα κατέθεσαν Φλαμπουράρης, Σταθάκης και Δρίτσας\nΑΘΛΗΤΙΚΑ - AUTO πριν από 9 ώρες\nΓΥΝΑΙΚΑ πριν από 9 ώρες


Nat King Cole L.O.V.E\nΑν θα μπορούσα να συνοψίσω αυτό το βιβλίο χωρίς να θέλω να γράψω κάτι γι αυτό θα επέλεγα το διήγημα 'η περιπέτεια ενός αυτοκινητιστή', ένα από αυτά που βρίσκονται στο πρώτο του μέρος. Ένα υπέροχο διήγημα αριστοτεχνικά γραμμένο όπου διαφαίνεται η μεγαλοφυΐα του Καλβίνο πίσω από μια φαινομενικά απλή ιδέα: ένας άντρας ξεκινάει από ένα μέρος με το αυτοκίνητο για να πάει στην ερωμένη του που βρίσκεται σε ένα άλλο μέρος με αφορμή έναν καβγά. Και θα πει κανείς: "ωραία, και λοιπόν;" Ο άντρας σκέφτεται, ενόσω βρίσκεται στον αυτοκινητόδρομο, πως την ώρα που κατευθύνεται στην πόλη της γυναίκας, εκείνη μπορεί να έχει ήδη ξεκινήσει σκεπτόμενη όπως εκείνος, για το δικό του σπίτι. Εκείνη την ώρα μπορεί να περνάει από το αντίθετο ρεύμα, ενώ στο δικό του, κάπου πιο μπροστά ή λίγο πιο πίσω έτοιμος να τον προσπεράσει βρίσκεται ένα τρίτο πρόσωπο που πολιορκεί χωρίς αποτέλεσμα την γυναίκα και τώρα βρίσκει ευκαιρία να εκμεταλλευτεί την άσχημη στιγμή του ζευγαριού.\nΤα υπόλοιπα καθώς και τις λεπτομέρειες που κάνουν την διαφορά, αυτές που ο συγγραφέας ξετρυπώνει, αναδεικνύει και γύρω απ' τις οποίες χτίζει τις ιστορίες του και τροφοδοτεί τους λογοτεχνικούς πειραματισμούς του, θα τα διαβάσετε σ' αυτό καθώς και στα υπόλοιπα διηγήματα αυτής της συλλογής. Μιας συλλογής που απόλαυσα, διαβάζοντας ξανά και ξανά αρκετά σημεία, κρατώντας σημειώσεις, ευτυχισμένος που φυλλομετρούσα ένα ακόμη βιβλίο ενός απ' τους πιο αγαπημένους μου συγγραφείς.\nLabels: Nat King Cole L.O.V.E Εκδόσεις Καστανιώτη Οι δύσκολοι έρωτες - Italo Calvino\nRosa Mund November 21, 2017 at 4:00 PM\nΕξαιρετικό το συγκεκριμένο διήγημα. Αν κι έχει περάσει αρκετός καιρός από τότε που το διάβασα, παρομοίως, μου είχε κάνει ξεχωριστή εντύπωση.\nΚατά την προσφιλή μου συνήθεια να συμπεριλαμβάνω σε ένα σχόλιο όλες τις αναρτήσεις σου, θα σου πω:\n1. Γι' αυτήν ακριβώς την απλότητά που περιγράφεις και για το ανοικτό τέλος μου αρέσει ο Κάρβερ.\n2. Διάβασα Το δάσος της νύχτας δανεικό από τη Βιβλιοθήκη και θαύμασα το πόσο μπροστά από την εποχή του ήταν, αν και γράφτηκε κοντά 100 χρόνια πριν.\n3. Έτυχε επίσης να διαβάσω στην παλιά έκδοση και τον Κάφκα "Στη σωφρονιστική αποικία". Επίκαιρος πάντα.\n4. Άφησα τελευταίο το Χαβιέρ Μαρίας, για να σου πω πόσο σε ζηλεύω που τον διάβασες στο πρωτότυπο. Παρά τις όποιες ενστάσεις σου, ελπίζω στη μετάφρασή του σύντομα, καθώς βρίσκω γοητευτικότατη τη γραφή του.\nSpiros Glykas November 22, 2017 at 10:23 AM\nΝαι, με ζηλεύω κι εγώ για τον Μαρίας, χαχαχα! Είναι πολύ καλό πέρα απ' τις ενστάσεις , μακάρι να βγει. Από σύμπτωση απόψεων πάμε καλά πάντως. Ευχαριστώ για τα σχόλια, να σαι καλά και καλά διαβάσματα!